«Bakarka beste konpromiso bat dago letrarekin, ideologiarekin, kantuarekin» — dantzan.eus\nHemen zaude: Hasiera › Hemeroteka › «Bakarka beste konpromiso bat dago letrarekin, ideologiarekin, kantuarekin»\n«Bakarka beste konpromiso bat dago letrarekin, ideologiarekin, kantuarekin»\nJoseba Tapia, trikitilaria\nBide desberdinak dira banakakoa eta Xabier Leturiarekin egiten duzuna. Zergatik halako diferentzia?\nLeturiarekin dantza mundua egiten dut, batez ere erromerietan ibiltzen gara. Zergatik ez nahastu? Ez zelako bide bera, bakarkako bidean nik kantura egiten dut salto, Xabier Leturiarekin dantzan nabil, nahiz eta kantatu. Bakarkako lanetan bestelako konpromisoa dago, letrarekin, mezuarekin, kantuarekin. Bigarren arrazoia da kantuzalea naizela, kantuan aritzen naiz nire instrumentuarekin. Hiru Trukuko Ruper Ordorika ez da Ruper Ordorika bakarlaria, beste bat da. Antzeko zerbait, bide pertsonalagoa hartu dut nik ere, erromeriako formatuak eskatzen dizkidan baldintzetatik aparte. Horrez gain, Koldo Izagirrerekin poesia serio leitzen hasi nintzen, eta interes handia piztu zitzaidan letrekiko eta horiei doinua jartzen hasi nintzen.\nBakarkako bide horretan zeuk aipatu duzu Koldo Izagirreren izena. Garrantzi handia du, ezta?\nBai, baina ez da Koldo Izagirre bakarrik izan. Disko honetan, batez ere, saiatu naiz idazle askoren lanak irakurtzen eta musika jarri nahi izan diet askoz gehiagori. Beste letra asko dauzkat mahai gainean gerorako. Tapia eta Leturiarekin estruktura oso koadratuetan lan egin dugu, kopla eta bertso estrukturetan, eta hemen, literaturan, irregulartasunak daude, letrak indarra beste nonbaiten dauka. Melodia gero jartze hori kosta egiten zait, baina lortuz gero gauza politak ateratzen dira. Koldo laguna dut, baina ez nuke idazle bakarraren kantaria izan nahi. Oso idazle desberdinak daude eta ikuspegi desberdinak ekartzen dituzte, estilo desberdinak... musikan ere ez dut bakarrik estilo bat landu nahi, iruditzen zait ederra dela letrari halako influentzia musikala bilatzea. Musika estiloak testua janzteko tresna onak dira. Horretarako erabili nahi nuke musika, letra laguntzeko, eta ez estilo propio bat aldarrikatzeko. Lan luze baten buruan helduko da estilo propioa.\nBakarkako beste diskoak tematikoak dira, Real politik-eko abestiak itxuraz desberdinak dira bata bestearengandik, baina mami edo mezu politiko eta sozialak batzen ditu.\nIronia eta umorea dira letra guztietan dagoen bilgunea edo haria, eta bestela ez zait askorik interesatzen. Estetika hutsa den doinu edo letra hanka-motz gelditzen da, gehiago eskatu behar zaio, eta horrexegatik aukeratu ditut testu hauek, eta bete egiten naute, erritmo eta hitz politen loturaz gain oreka daukalako mezuan. Oraingoan ez dut disko tematikoa egin, jendeari pisua egiten zaiola esango nuke. Jendeak kantua entzuten du, kantuka kontsumitzen du. Errealitatea ere zatika hartzen dugu, egun berean euforiatik depresiora pasa gaitezke, maitemintzetik bakardade sentimendu handi batean jaustera...\nBitxia egiten da trikitilari batek letrari halako garrantzia ematea.\nHarrigarria da bitxia izatea! Tamala da, baina ez diogu letrari garrantzirik eman. Beharbada eskoletatik instrumentuaren lanketan jardun dugu, txapelketak direla... teknikaren garapenean aritu gara lanean, gero diskoa egin behar zen garaian letra behar genuen. Ez dut uste trikitiaren kasua denik bakarrik, uste dut generazionala dela, estiloari ematen diogu garrantzia eta ez letrari, letra behar delako jartzen dugu. Oso zabarrak izan gara trikitilariok, eta horrexegatik abiatu dut lan hau, ez dut zabarra izan nahi horretan.\nGenerazionala diozu, baina zuek hasi zinetenetik gaur arte ez da aldatu: edertasun estetikoa eta birtuosismoa bilatzen dute eskoletatik pasatu diren trikitilariek ere.\nBai, beharbada eskolak ez du horretan eragin positiborik eduki, eskola teknikaren garapenean bakarrik oinarritzen da, ez dago beste eskolarik, beharbada ez da inoiz egon eta norberak egin behar du lan hori. Merkataritzaren gaurko mundu honetan estiloa ia-ia erlijio bezala bizi dugu, eta garrantzitsua da, bai, baina gauza gehiagorekin jantzi behar dugu.\nZer arrisku ikusten diozu folklorismoari?\nEz zait batere gustatzen, iruditzen zait sinbolismo turistiko antzu eta atzerakoia dela. Ikusten dudanean euskalduntasuna dantzari batekin ordezkatua iruditzen zait gezurra dela hori, ez da existitzen gaur egun, ni erromerietan ibiltzen naiz eta badakit baserri mundua ez dela horrela janzten eta jendea ez dela horrela dantzatzen. Irudi interestua da, ez errealitateari lotua. Uste dut kaltegarria dela, ez garenaren irudia ematen dugu: euskaldunok indartsuak eta jatorrak gara, ez gara saltsetan sartzen, edo bestela odolzaleak gara... ez, ez, ez, beste jendea bezalakoak gara, beste gizarteetan pasatzen zaiena pasatzen zaigu guri ere. Folklorismoa ez da batere konstruktiboa, ez da batere solidarioa, diferentzia bilatu nahi du artifizialki eta trikitiak arrisku galanta dauka, nik ez dut hortik jo nahi.\nHortaz, oso kontzienteki hartutako erabakia da folklorismotik ateratzea?\nBai, noski. Pena hartzen dut trikitilariak ikusten ditudanean Eroskin kalejira joz produktuak saltzeko. Horrelakoetan iruditzen zait trikitia akabatua dagoela.\nMelodia aldetik ere berrikuntza bilatu duzu, baina hala ere, plazera da Mertxe Oliden doinu klasikoago bat kantatzen entzutea.\nLetra aldetik ere klasikoa da, Bilintxena baita, baina ez da gure tradizioan kokatu: hor badago zerbait funtzionatzen ez duena edo ondoegi funtzionatzen duena. Letra batzuk zergatik ez dira gure herri letretara pasatu? Beharbada molestatzen du, folklorismo horrek azaleko kontu bat bilatzen du eta kasu honetan badago kezka sozial bat, Bilintxen alderdi hori oso interesgarria iruditu zait. Eta Mertxe Olidenen kantaera asko gustatzen zait. Oso ederra da, ez da batere eskolatua, ez da landua, baina ederra da, eskolan ezin ikas daitekeen naturaltasuna dauka; ikaragarri transmititzen du. Hori gustatzen zait tradiziotik, tradizioak gauza asko ditu ederrak eta gauza asko ditu txarrak, interesgarriak diren gauzak bildu nahi ditut, oraingoz txarrek gain hartuta gaudela uste baitut.\nNolako entzulea izan duzu buruan?\nEz duzu entzule bat edukitzen buruan. Egongo da jendea horrela lan egiten duena, nik handira jotzen dut hordago, nik egin nahi dut kanturik eta letrarik onenak hautatu eta gero ez dakit jendeari gustatuko zaion edo ez zaion, ez dut horretan pentsatzen.\nAutoekoizpenera jo duzu lan hori ezagutu nahi zenuelako. Errepikatzeko modukoa izan da, ala zailegia?\nBai, aurrenekoa da zailena. Interesgarria da, lehen egindako okerrak garbiago ikusi ditut hemen. Nekea izan da, baina plazera ere bai, indartuta atera naiz. Ez daukat damurik.\nNolako zuzenekoak ari zara ematen?\nHor gabiltza, jo eta fuego! Maiatzera arte horretan arituko naiz, eta oraingoz sentipen onak dauzkat, publiko dezente hurbiltzen ari da eta parte hartzen du, gainera. Eszenatokiko idia naiz, hor hazi egiten naiz, indartsu sentitzen naiz.


Hi-ta-to? | Iritzia | Berria\nBagoaz ikasten euskararen bereizgarriak ez direla hain bereizgarri. Alegia, frantses eta gaztelaniari ingelesa bederen gaineratuz gero, antzina-antzinako indoeuroperatik datozen hizkuntzez inguratuta bizi garenez, ematen du euskara bitxia dela. Munduko hizkuntzekin alderatuta, tira: ez da hainbesterako. Ergatiboa, demagun, lau bazterretako hizkuntzekin partekatzen dugu (georgiera, tibetera, maia hizkuntzak, Australiako wagimana, etab.), xehetasunak xehetasun.\nHitanoa, aldiz, bakanagoa omen da. Anton Antonov-ek (2015) beste lau hizkuntzatan baino ez du aurkitu genero marka aditz alokutiboan: beja (Itsaso Gorriaren mendebaldeko kostaldean), mandan (siux hizkuntzetako bat; Ipar Dakota, AEB), nambikwara (Mato Grosso, Brasil) eta pumé edo yayuro (Venezuela).\nLazarragak Zegaiti ezton lotsarik? idatzi zuenetik-edo,toka eta noka maiz lekukotzen dira gure testuetan. Hala ere, hitano hitza bera Azkuek Euskalzale aldizkarian (1897) erabili arte ez da euskarazko testuetan aurkitu. Hirurogeitaka urte lehenago Añibarrok hiztegian idazkera etimologikoan jaso zuen: i ta no, to ta no, ika ta noka. Hitano eta hika izen-adberbio hauen idatzizko erabilera, ordea, atzo goizekoa da, eta gramatikatik kanpokoa nekez. Mutill koskorrak mozkortu eta / aitari izketan ika adibidea utzi zigun Eusebio Mugertza Azpiazu Mendaro Txirristaka bertsolari mendaroarrak (1874-1955). Bakaldunari [erregeari], zelan egitten yako berba, ittanoz ala zuka?, berriz, Bernardo Garro Otxolua itzultzaile mundakarrak (1932).Iparraldean Hika hari dire jaso zuen Pouvreau hiztegigileak (c. 1665), eta kito han.\nMetahizkuntza gutxi, baina sormen faltarik ez. Ustez ustekabean, beste forma batekin egin dut topo: Azpeitikoa omen, Nemesio Etxanizen adibidea lekuko: Orrek itteto eitten du gobernadoriakin. Gobernadorearekin hi-ta-to eta, dudarekin gelditu naiz: ahizparekin nola?


Oporren alde iluna – BARRETARTIA\nHona hemen apirilaren 20an Euskadi Irratiko FAKTORIA saioan egin dudan kolaborazioaren gidoia, irudiak eta loturak. Datorren astean gehiago!\nGaur txinera hizkuntzaren ren eguna da, baina ez dut horretaz hitz egingo. Cannabisaren eguna ere gaur ospatzen da (imajinatzen duzue nola ospatzen den egun hau, ezta?), baina ez, honetaz ere ez dut hitz egingo, badaezpada ere. Gaur oporrez hitz egingo dut. Izan ere, zuetako batzuk ordu honetan gosaltzen ariko zarete (zorionekoak) edo lotan (are zorionekoak). Gutako beste batzuk 5 egunez gozatzeko aukera izan dugu, eta beste batzuk tamalez lan egin behar izan dute. Zuentzat animo eta gogoratu gaur cannabisaren eguna dela 😉\nOporrak gure gizarteko oasia, panazea, salbamendu-flotagailua bilakatu dira hilkor arruntontzat. Haiek noiz iritsiko zain egoten gara. Baina, adiskideak, oro ez da urre! Oporrek ere beraien alde iluna baitute.\nEtxean bertan hasten dira arazoak, oporren aurretik, nora joango garen erabaki behar denean. Edo bertara iritsitakoan, oporrak bizitzeko ikuspegi desberdina dugulako. Berdin du familian edo lagunartean izan. Beti egoten da hondartzatik atera nahi ez duen hori, edo gidan agertzen diren toki guztiak bisitatu nahi dituenak, bost egunetan Santiago bidea egin nahi duena, komun publikoetako tazan ere selfiak ateratzen dituena, dena gaizki dagoela iruditzen zaiona eta nire gogokoena: herritik atera eta “gurea hobea da” aldarrikatzen duena.\nGogoratu oporretara joan aurretik etxea behar den bezala uzten, bestela gertatu daiteke oporretatik bueltatu eta izozkailuan dugun janariak gu jatea. Eta nola ez, landareak baldin baditugu, horiek ere behar duten zaintza izan dezaten ziurtatu behar dugu. Urte batean etxera bueltatu eta nire orkidea sukaldeko bidean hilotz aurkitu nuen, uraren bila abiatu eta bidean denak emanda.\nArazoak ekartzen dituen beste kontu bat maleta egitea da. Bi eratako pertsonak daude: maleta 10 minututan egiten dutenak, eta bestetik, maleta egiten aste bat lehenago hasten direnak. Azken hauentzat lan hau oso estresagarria izaten da eta beti erabiltzen dute zerrenda, ezer falta ez dadin. Eta gutako askok «badaezpadez» betetzen dugu maleta: badaezpada zira hartuko dut, euria egiten baldin badu ere, «badaezpada» beste jertse hau eramango dut, freskatzen badu ere, «badaezpada» ere pontxo hau sartuko dut, Los Pantxosekin topatu eta beraiekin abestu behar badut ere... Eta noski, azkenean maleta gaixoak ziripot ematen du eta autoan ez da sartzen, edo autobusean sartzeko sherpa bat behar duzu. Eta gainera, helmugara iritsi eta kuleroak etxean utzi dituzula konturatzeko. Ene...\nEguraldia oso faktore garrantzitsua izaten da oporren arrakasta eta familia/lagunarte/bikoteen sendotasuna neurtzeko. Zergatik? Eguraldi txarra egiten badu, beste plan bat pentsatu behar izaten delako (horrek suposatzen duen sormen ahaleginarekin), edota barrualdean egiteko bestelako entretenimenduak eraman behar izaten direlako: kartak, partxisa, budu orratzak... Horrek gure lagun/familia/bikoteekin egunerokotasunean baino denbora gehiago egotea suposatzen du, eta teorian oso polita izan daiteke, baina batzuetan praktika... nola esango nizueke... ez da ondo ateratzen. Badakizue dibortzio gehienak oporren ondotik eskatzen direla, ezta?\nArgazkien kontua ere maila kezkagarrietara iritsi da. Dagoeneko ez da nahikoa oporretan ondo pasatzearen derrigortasuna, gainera, FROGATU egin behar duzu! Eta horretarako egunero gutxienez argazki pare bat igo behar duzu sare sozialetara, zein ongi pasatzen ari zaren eta zein toki zoragarrian zauden frogatzeko. Egunero pentsatu behar duzu zein den enkuadraketa politena, eta familia osoa arroka baten puntara igoarazten duzu (arriskuak kontuan hartu gabe), edota haserretu egiten zara beste turista pelma horiek zure argazkia izorratzen dutelako... Garai batean diapositiben erakustaldiak egiten zituen laguna edo izeba genuen, ordu terdiko «saio ahaztezinaz» gozatzera gonbidatzen gintuena. Orain denbora errealean inguruko denen argazkiak ikusten ditugu Wasap, Instagram, Facebook, Snapchat eta Twitter bidez. Denok uste dugu gure argazkiak ikaragarri interesgarriak direla, baina besteenak interesatzen al zaizkio inori?\nOporrei asko exijitzen diegu. Bost, hamar edo hamabost egun eduki, urte osoan egin ezin izan ditugun gauzak tarte labur horretan egin nahi izaten ditugu, eta noski, inoiz ez digu betarik ematen dena egiteko (eta beraz, frustratu egiten gara), edota hainbeste gauza egiten ditugu, lanera oporren aurretik baino estresatuago eta nekatuago iristen garela. Nire planak hauek ziren bost egun hauetarako: parapentean ibili, atzeratuta ditudan bost liburuak irakurri, alaba eta semearekin irteera gogoangarri eta hezigarriak bizi, armairuak txukundu Fen Shuia aplikatuz, bikotearekin afari erromantikoa egin, Euskal Herriko probintzia guztietan txoko berriak ezagutu, bainu luzeez gozatu... Eta azkenean, orain ere armairuak txukundu gabe geratu dira.\nAtentzioa ematen didan beste kontu bat ere aipatu nahiko nuke: pertsona asko oporrak hartu bezain pronto gaixotu egiten dira. Gertatu al zaizue inoiz? Niri behin baino gehiagotan. Hori langile fina naizelako gertatzen da, bistan da. Gorputza bat-batean erlaxatu egiten da eta hortxe agertzen dira atzeratutako aje guztiak. Eta zer nolako amorrua ematen duen! Baina tira, gorputzak agintzen du eta kasu egin behar. Ziur lanera bueltatzerako osatu zaretela.\nNiri gertatzen zaidan beste gauza bat da oporretako lehen egunetan oso goiz esnatzen naizela. Txoriak ere isilik egoten dira begiak irekitzen ditudanean. Egunak pasa ahala gero eta beranduago esnatzen naiz, eta gero berriro nahikoa komeria izaten ditut lanera joateko esnatzen. Hau mixeria!\nBatzuetan Interneten ikusitako argazki eder eta iragarki erakargarriak ez dira horrela izaten bertara iristen garenean. Adibidez, “bista zoragarriak” jarri eta hoteleko gelara iristen zarenean itsasoa ikusteko leihotik gorputz osoa atera eta okertu behar duzunenan; “piszina termala” jarri eta hankak sartzeko putzuarekin aurkitzen zarenean, edota “bikoteentzako habi koketoa” zimitz eta arkakusoekin partekatu behar duzuen poxolo-kaxa dela konturatzen zarenean.\nErrealitatera bueltatzea. Nahiz eta bere gauza txarrak badituen, oporrak oporrak dira eta ez dugu nahi izaten errutinara bueltatu. Adituek diote onena pixkanaka betiko ordutegi eta jatorduetara ohitzen joatea dela. Baina baita zera ere! Ia gehienok azken ordua ere zukutzen dugu, eta noski, hurrengo egunean, lanean, piura ederrean egoten gara. Aste honetan lanean gaudenoi The Walking Death deitzen diet, halakoxe itxura dugu eta.\nBeraz, eutsi dagoeneko lanean hasi zaretenok!, animo datorren astean zonbiak izango zaretenoi eta oporrik izan ez duzuenoi... ba zer esan zuei..., gogoratu gaur cannabisaren eguna dela!\nSiguiente entradaGurasoek esaten dituzten esaldiak


Gurutzaontzien sektoreak 1.298 milioi euro inguru sortu zituen Espainian 2011n | Consumer\nGurutzaontzien sektoreak 1.298 milioi euro inguru sortu zituen Espainian 2011n\nGainera, ia 27.500 lanpostu sortu zituen; 2010ean, berriz, 25.200.\nGurutzaontzien sektoreak 1.298 milioi euro sortu zituen iaz Espainian, aurreko urtean baino %9,4 gehiago, eta 27.437 lanpostu; 2010ean, berriz, 25.200, Europan sektoreak Bruselan egindako ekarpen ekonomikoari buruzko urteko txostenaren arabera. Txosten hori Europako Gurutzaontzien Kontseiluak (ECC) argitaratu zuen, eta sektoreko 30 enpresa eta beste 34 enpresa elkartu biltzen ditu.\nIndustriak 36.700 milioi euro inguru sortu zituen Europar Batasunean (EB) 2011n. Kopuru hori errekorra da: %54 hazi zen 2006tik, eta 315.000 lanpostu sortu zituen, aurreko urteko 308.000 lanpostuekin alderatuta. Sektoreak 35.200 milioi euro sortu zituen Europan 2010ean.\nEuropa mundu osoko gurutzaontzien eta gurutzaontzien helmuga nagusietako bat da. Horren adierazgarri da 5,6 milioi bidaiari inguruk Europako portu bat aukeratu zutela 2011n itsas bidaia hasteko, aurreko urtean baino %7,1 gehiago. Horietatik 4,8 milioi Europako herritarrak ziren. Europa bisitatu zuten gurutzaontzien %25 inguru eta 1,4 milioi pertsona ontziratu ziren Espainiako portu batetik, Europako elkartearen datuen arabera. Bartzelona eta Palma de Mallorca dira Espainiako portu nagusiak eta Europako oinarrizko portu nagusien rankingeko lehena eta bosgarrena.\nEspainiako portuak ere bisitatuenen artean daude, eta bigarren postuan daude Italiako portuen ondoren, 2011n 5,2 milioi bisitari inguru jaso ondoren, Europa osoko guztizkoaren %18,7. Malaga, Cadiz eta Vigo 10 portu nagusien artean daude, bakoitza bere eragiketa-eremuan. Europan, Malaga zortzigarren postuan dago Mediterraneo aldean, Cadiz seigarren postuan Ipar Europan eta Vigo hamargarren postuan, baita Europako iparraldean ere.\nEuropako portuek 278,8 milioi bisita izan zituzten 2011n 250 bat portutara, 2010ean baino %9,7 gehiago, beste 14,3 milioi tripulazioko kideen bisitak kontuan hartu gabe. Sei milioi europarrek itsas bidaia bat erreserbatu zuten 2011n, aurreko urtean baino %9 gehiago, eta munduko eskariaren %30 ordezkatzen duen kuota.\n2011 2011 Espainia gurutzaontziak onurak sektore


Giza papilomaren birusa Espainian | Consumer\nGiza papilomaren birusa Espainian\nGero eta emakume gazteagoak eta hainbat sexu-bikote dituztenak dira giza papilomaren birusak kutsatzen dituen emakume nagusiak.\nIrudia: Isa Sorensen\nMunduan gehien zabaltzen den sexu-transmisiozko infekzioetako bat giza papilomaren birusak (VPH) eragindakoa da. Cleopatre ikerlanak, Espainian duen epidemiologiari buruzko lehen ikerketak, aditzera eman du espero baino emakume gehiagori eragiten diela, bi milioi, eta emakume horiek gero eta gazteagoak direla, %29k 18 eta 25 urte bitartean dituztela. Sexu-jokabideei dagokienez, erlaxazioak osasunarentzat balio du, eta, horregatik, prebentzioa ezinbestekoa da. Artikulu honetan azken azterketa honetako datuak aztertzen dira, eta azaltzen da adituek zergatik gomendatzen duten preserbatiboa erabiltzea, infekzioaren aurrean %100 babesten ez duen arren, txertoa jartzea eta azterketa ginekologikoetara jotzea.\nVPH duten gazteak eta hainbat bikote dituztenak\nCleopatre ikerketa egin berri dute Kataluniako Onkologia Institutuak (ICO), eta ‘Journal of Medical Virology’-en argitaratu da. Ikerketa horren arabera, Espainian giza papilomaren birusak (VPH) uste baino emakume gehiagori eragiten die. Orain arte ezagutzen ziren datuak Bartzelonan egindako beste ikerketa batetik zetozen. Ikerketa hartan, zientzialariek ikusi zuten VPHak kutsatutako emakumeen ehunekoa baxuagoa zela, %10ekoa, gehienez ere.\n“Lan berri honen balio erantsia sinesgarritasuna da, oso ondo egina baitago, eta haren adierazgarritasuna, oso zabala baita eta autonomia-erkidego guztietako emakumeen datuak hartzen baititu”, nabarmendu du Xavier Castellsagué ICOko Minbiziaren Epidemiologiako Ikerketa Programako kide eta ikerketaren egile nagusiak.\n18 eta 65 urte bitarteko emakumeen % 14,3 VPH bidez kutsatuta daude\nEspainiako VPHaren epidemiologiari buruzko lehen ikerketa da hau. Guztira, 18 urtetik gorako eta herrialde osoko 3.300 emakumetan egin da, 2007. eta 2008. urteen artean, oraindik VPHren aurkako txertorik administratzen ez zenean. Azterketa horren arabera, infektatutako 18 eta 65 urte bitarteko emakumeen ehunekoa% 14,3koa da. Adin-tarte gazteena da kaltetuena, 18 eta 25 urte bitartekoa, % 28,8 baita; eta 26 urtetik aurrera, adinak behera egiten du. Guztira, bi milioi emakume kutsatu daude Espainian.\nCleopatre ikerketak KOIren (Afrodita) beste ikerketa bateko datuak berresten ditu. Ikerketa horren arabera, gazteen artean birusak duen maiztasun handiena sexu-harremanen hasiera goiztiarrari dagokio. Lehen harremanaren batez besteko adina 16,9 urtekoa da gaur egun 18 eta 25 urte bitarteko emakumeen artean; 56 eta 65 urte bitartekoak, berriz, 22,7 urterekin hasi ziren. Era berean, 18 eta 25 urte bitarteko gazteen %44,9k bi eta lau sexu-bikote izan dituzte; 56 eta 65 urte bitarteko emakumeen %16,1ek, berriz, sexu-bikoteak izan dituztela esan dute.\nVPH mota kantzerigenoenak\nVPH da mundu osoan ohikoena den sexu-transmisiozko infekzioa. Sexualki aktibo dauden emakumeen % 80 birus honekin kontaktuan egongo dira bizitzan zehar. Sexu-harremanetan infekta daitezkeen 150 genotipo edo mota ditu. Horietako asko ez dira oldarkorrak, eta berez desagertzen dira 8-12 hilabeteren buruan; beste mota biriko gogorragoek eragindako infekzioek, berriz, gehiago irauten dute, bi urte arte.\n“Umetoki-lepoko minbizi guztien% 70 16. eta 18. genotipoek sortzen dituzte”\nGainera, VPH mota guztien artean, batzuk (15 inguru) umetoki-lepoko minbizia sortzeko gaitasun handia dute. Horietako bat 16 da. “16. eta 18. genotipoek eragiten dituzte umetoki-lepoko minbizi guztien %70 inguru; 16. genotipoaren erruduna da minbizi horren %60, eta 18 kasuen %10 da”, adierazi du Castellsaguék. Orain egindako ikerketa espainiarrean ikusi denez, detektatutako genotipo guztien% 84 arrisku handikoak ziren, hau da, minbizia sortzeko ahalmen handikoak. Horietatik, “ikusi da 16, onogenikoena, ere ohikoena dela. Ikerkuntzan parte hartzen dutenen %3k dute”, dio zientzialariak.\nVPH kontrako txertoak ez du oraindik eraginik\nLortutako emaitzetan, oraindik ez du eraginik izan ahalmen onogeniko handiagoa duten mota biralei (16 eta 18) aurre egiteko diseinatutako VPHaren aurkako txertoak. Aurrerago, beste azterketa bat egin beharko litzateke, txertoa sartzean birusaren prebalentzia murriztu den egiaztatzeko.\nOraingoz, Australian, adibidez, txertoa doan sartu duten herrialdeetan, infekzioaren murrizketa handia izan da 15 eta 26 urte bitarteko emakumeetan, emakumearentzat joera handiagoa baitute. Hala, 2004 eta 2011 bitartean VPH aurkako txertoak herrialde horretan duen eragina ebaluatu duen azterlan baten arabera, txertoa sartu zenetik, infekzioa% 25 murriztu da hiruhileko bakoitzeko, 2008tik. Prebalentzia 21 urtetik beherako emakumeen garatxo genitalen %19tik %2ra igaro da, eta 21 urtetik beherako gizonen %23tik %3ra.\nSexualki aktiboak diren emakumeentzako prebentzio-neurriak\nVPH ez da soilik umetoki-lepoko minbizia garatzeko beharrezko baldintza, baizik eta minbizi guztien %5,2ren erantzulea, hala nola, ano-, pene-, bagina-, bulba- edo orofaringe-minbiziarena (nahiz eta ehuneko hori txikiagoa izan, %2,2koa herrialde garatuetan) eta garatxo genitalen %90ena. Infekzio hori sexu-jardueraren ondorio da, eta nekez saihets daiteke. Zer egin dezakete sexualki aktibo dauden emakumeek?\nNeurri bat preserbatiboa erabiltzea da, baina ez da guztiz eraginkorra VPHaren kasuan; izan ere, zakila eta glandea baino ez ditu babesten, baina ez eskrotoa, ez eta eremu anogenitala ere. Eremu horietan ere badago birusa, eta plastikotik kanpo geratzen dira. Gainera, askotan sexu-harreman erdian jartzen da, ez hasieran, eta, beraz, babesa partziala da. Hala ere, “preserbatiboak% 80raino murrizten ditu kutsadurak, kasurik onenean, baina hiesaren birusak ez bezala (kasuen% 100ean daude esperman eta jariakinetan, eta, beraz, preserbatiboarekin saihets daiteke)”, adierazi du Xavier Castellsaguék.\nBeste neurria da VPHaren aurkako txertoa jartzea. Txertoa segurua da, halaber, emakume helduagoetan, txertaketa-programetara jotzen ez dutenetan. Espainiako nerabeak lehen mailako arreta-zentroen edo eskolen bidez txertatuko dira. Are gehiago, 18 eta 26 urte bitartekoek egin beharko lukete hori, talde horretan VPHren nagusitasuna handia baita; eta adin horretatik gorakoak ere, sexualki aktiboak izanik, infekzioa harrapatzeko arrisku handia dutela uste dute, monogamoak ez direlako edo bikotekideak beste harremanik baduen ez dakitelako, Castellsagué-ren arabera. Halaber, aldizkako azterketa ginekologikoetara jo behar dute, infekzioa baztertu edo detektatzeko.\nGIB ph-eu sexua


Kode etikoa | Lantegi Batuak | 100% Capaces\nLANTEGI BATUAK-i BURUZKO GAUZA ASKO KONTATUKO DIZUGU HEMEN\nLantegi Batuak-en konpromisoa hartu dugu betetze etikoarekin eta integritatearekin. Horregatik, Lantegi Batuak-eko Patronatuak 2017ko maiatzean gure Kode Etikoa eta Jokabide Arauak onartu zituen.\nKode etikoa pertsonak babesten dituen printzipio eta arau multzoa da, eta gure lana betetzeko jokamoldeari buruzko printzipioak ditu.\nHura gauzatzeko, gure jokaera zuzentzen duten praktika egokietatik abiatu da. Jokaera horiek Lantegi Batuak-en finkatu egin dira gure ibilbidean zehar eta, neurri handi batean, gauzak egiteko gure moduaren parte dira. Prestatzeko, gure erakundeko profesionalek osatutako lan-taldeak hartu du parte, etikan adituak diren Deustuko Unibertsitateko bi lagunen laguntzarekin.\nGure Kode Etikoa Lantegi Batuak-eko misiotik, bisiotik eta balioetatik abiatzen da, eta 7 printzipiotan oinarritzen da:\nErrespetua, duintasuna eta pertsonen eskubideak\nJustizia eta inklusioa\nZintzotasuna eta legeari errespetua\nPrintzipio horietatik abiatuta, jokatzeko 50 arau jaso dira. Horiek gure jokaera profesionala gidatu behar dute, eta erakundean lan egiten dugun guztiok bete behar ditugu.\nKode Etikoa bete dadin, Lantegi Batuak-eko Betetze Unitatea jarri dugu martxan. Haren ardura izango da kodea hedatu, betearazi eta sor litezkeen gertakariak kudeatzea.\nHelburu horrekin KANALAN sortu dugu, gertakariak jakinarazteko kanala, eta bertan jasoko ditu Betetze Unitateak dagozkion jakinarazpenak. Mekanismo horren bitartez, Unitateak, hala badagokio, jakinarazpenak tramitatuko ditu Arautegia Betetzeko Batzordearen aurrean, gure erakundeko kontrol organoaren aurrean alegia.\nKode Etikoa pertsona eta profesional guztien artean hobeto eta gehiago hedatzen laguntzeko, irakurketa errazeko bertsioa ere argitaratu genuen, eta benetako erreferentzia bilakatu da, oso erraz planteatuta dagoelako.\nLantegi Batuakeko Kode etikoa jaitsi\nLantegi Batuak-eko Kode Etikoa erakundeko betetze-sistemaren neurri nagusietako bat da.


BASQUE BEER HOUSE SL (eus)\nBASQUE BEER HOUSE SL\nStanda 2018: 2 / D-03\nEuskal baleontziek 1412. urteaz geroztik gutxienez arrantzatu zuten islandiar kostaldean.\nArrantzale horien eta irlako biztanleen arteko harremanaren ondorioz pidgin edo hizkuntza komun bat sortu zen, euskara eta islandiera uztartzen zuena.\n“For Ju Mala Gissona”\nMala Gissonak gogora ekartzen du Ipar Atlantikoan arrantza-denboraldi luzeak egiten zituzten garai bateko euskal balea-arrantzaleen izaera.\nAPATXEk “etsai” esan nahi du. Anbar-kolorekoa, garagardo honen aroma zitriko sendoak laranja-azala ekartzen digu gogora. Ahoan sumatzen diren hasierako sentsazio gozoek mikaztasun atsegin bati bide ematen diote indargabetu ahala,...\nDjango Reinhart jazz musikari handiaren omenez. Belgikan jaiotako nomada eta aitzindaria, joan den mendeko 30eko eta 40ko hamarkadetan ijito-tradizioan oinarritutako ekarpena egin zion jazz amerikarrari. Gure blanche estiloarenarena bezalako...\n“Portu” islandieraz. Kolore iluneko garagardoa da, karbonatazio baxukoa. Apar beixa du. Malta txigortuaren usaina du, ahoan erreplikatzen dena, eta txokolate ukitua. Aho-bukaera orekatua da gorputz ertainari eta mikaztasun arinari...\nEuskal balea-arrantzaleek mundu osoan zehar asko erabili zuten ontzia omendu nahi izan dugu. NAO urre-kolore sendoko garagardoa da, eta apar zuria eta trinkoa du. Gorputz arina du, malta eta belar zaporea, fruta-usaina eta aho-bukaera...\nLabrador penintsularen hegoaldean (Ternuan, Kanadan) dagoen badia da. 1530. urtearen eta XVII. mende hasieraren artean, balea-arrantzale euskaldunen presentzia nabarmena izan ziren han. Ur izoztu horietara iristeko Atlantikoa zeharkatzen...\nAlegiazko hiri bat da eta benetako esperientziak bilatzen dituztenak bertatik itsasoratzen dira. Ernest Shackleton esploratzailea gogora ekarri nahi izan dugu. Kobre-kolore sendoko garagardoa da, apar trinko eta iraunkorra duena. Fruta mamitsuen...


«Helburua ez da neskaz mozorrotzea, gona janztea baizik» - Kronika\n«Helburua ez da neskaz mozorrotzea, gona janztea baizik»\nDagoeneko badira astearteko ekimenerako gona prest duten koadrilak.\nSan Joan girora animatuko diren guztientzat egin da gona janzteko deialdia astearte honetarako. Maite Larburu hernaniarraren ?Gona? abestian oinarritutako ekimena da, emakumearen paperean jartzeko erronka bilatzen duena.\nEGILEA: ANDREA ISASA FERNÁNDEZ\nAstearte honetarako egin da gona janzteko deialdia. Maite Larburu hernaniar musikariaren letretako bat aintzat hartuta, ideia da koadrila egunean bazkarira eta festa girora animatzen direnek gona eramatea. Xabi Ormazabalen bururapena izan da eta aurrera eraman du Aritz Arrondoren laguntzarekin. Hasieratik azpimarratu nahi izan dute proposamenaren oinarria ondo pasatzea dela, batik bat. Horretaz gain, tela zatiaren atzean balore sinboliko haundia duen ekimenean parte hartzen dutela kontziente izatea garrantzitsua dela helarazi dute ?Jantzi Gona?-ko sortzaileek.\nIdeia bururatu bezain pronto, Ormazabal eta Arrondok SUTUko bilera batean proposatu eta bururapena aurrera eramatea erabaki zuten. Bestalde, zita ekainaren 25erako den arren, ondo joanez gero, ekimena hurrengo urteetan egitea ere pentsatu da. Hain justu, koadrila eguneko bluxaz gain, gona janztea sinbolo bihurtu daitekeela antzeman dute.\nDeialdi irekia da, adin guztietarako zuzendutakoa\nEkimena ume txiki, gazte, zein helduentzat dago zuzenduta, mutil eta neska edo emakume eta gizonen arteko bereizketarik egin gabe. Gainera, ez da koadrila eguneko bazkarira gerturatzen direnentzat bakarrik. Alderantziz, asteartean San Joanetara animatzen diren hernaniarrentzat eta beste edozein herritako pertsonentzat zuzendutako ideia da ?Jantzi Gona?, herri mailako ekimena sortu nahi izan dutelako.\nSortzaileen ustetan, gona eramateak festa giroan dantzatzeko aukera ere ematen du. Horregatik, diote parrandan bakarrik dantzatzea baino, xarma izan dezakeela egunean gona eramateak.\nOrain arte ez da horrelakorik egin herrian, eta pentsatu dute ondo pasatzeko beste modu bat ere badela. Askotan parranda giroan bakarrik dantzatzen dela aipatu zuten, baina kasu honetan, mezua argia da. Batetik, ekimenak aukera ematen du gonarekin jolastu eta elkarrekin ondo pasatzeko. Baina bestetik, bada erreibindikatzeko modu ikusgarri bat ere.\n«Balore sinboliko haundia duen tela zatia da»\nEmakumearen paperean jartzea da helburu nagusietako bat\nEkainaren 25ean etxetik gonarekin atera eta bueltatu arte soinean eramatea da lortu nahi dena. Xabi Ormazabalek adierazi duen moduan, «helburua ez da neskaz mozorrotzea, gona janztea baizik». Dio, bestearen paperan jarri arte ez dela benetan jakiten hark sentitzen duena. Horregatik, momentu dibertigarri bat bezala ikusteaz gain, argi izan behar da gonaren esanahia. Hain zuzen, balore sinbolikoa haundia duen tela zati bat dela argitu du Ormazabalek.\nMutil edo gizonezko bat kalera gona edo soinekoarekin irteten bada, gizartearen begirada nabaritzen duela diote ekimenekoek. Horregatik, emakume zein gizonek parte hartzeko aukera moduan aurkezten dute. Kasu honetan, gizonezkoek gona soinean dutela emakumearen errealitatea gertuagotik biziko dutela ulertzen da.\nLarburu musikariaren ?Gona? abestian oinarrituta, aurreiritziak alde batean uztea ere bilatu nahi da. Hernaniarrak bere musika eta letran islatzen du bestearen irudia epaitzea erraza dela, norbera bestearen azalean jartzen ez bada. Dio, askotan eta modu errazean jotzen dela emakumearen grina epaitzera, hain zuzen, gona altxatzen diotela, ezagutu gabe. Horregatik, emakumearen paperean jartzeko deialdia egiten die denei, gona janzteko esanez, behin bada ere, emakumeek zer sentitzen duten norberak bere buruan sentitzeko. Larburuk dioen moduan, «gona azpin dagona» sentiarazteko ekimena da asteartekoa.\nGainera, gerturatzen den orok gona janzten badu, guztiek irudi antzekoa izango dutela aurreikusten da eta horrela, besteen epaitzea edo askotan negatiboa izan daitekeen aurre iritzia izatea zailagoa izango baita. Honen inguruan, Ormazabalek dio, arlo honetan herrian egon daitezkeen helburuen artean hauxe dagoela, emakumearen paperean jartzeko metafora, hain justu. Zentzu askotan hitz egiten da bestearen irudiaren inguruan, baina inoiz ez bere azalean jarrita. Horregatik, asteartekoa esperimentu ona izan daitekeela pentsatu da, parte-hartzen duten guztientzat.\nHalaber, jai giroan gertatzen diren erasoak ezagutarazi eta babesa adierazteko asmoarekin sortu da ekimena. Hauek ekiditea da espero dena, baina gertatu direnen aurkako salaketa baten moduan ikusi nahi dute ?Jantzi Gona?, baita ere. Kalean ez ezik, festa eta jai giroko eszenatokietan jarrera erasokoiak ez dira onartuko, eta gona ideia hauek biltzen dituen ikur bihurtu nahi dute.\nLarbururen hitzetan bezala, «ahizpa, lehengusu, lagunei» eta ingurukoei zabaltzeko mezua da datorren eguneko zita. Horregatik, ahoz ahoko zerbait ere bada gona janztearen ideia.\n«Zalantzan dagoenari esango nioke animatzeko, helburua elkartasuna adieraztea dela, ondo pasatzea»\nGona tailerra izan zen, Herri Gunean\nDuela bi aste antolatu zuten Urumea Herri Gunean gona egiteko tailerra, eta astearte honetan jantziko dute bertaratu ziren guztiek. SUTUk antolatu zuen eta norberaren gustoko gonak egiteko joste lanetan aritu ziren arropa zaharra eta tela zatiekin.\nHala ere, astearte honetarako etxetik eraman daiteke edozein gona mota. Balio dute motzak, luzeak eta edozein tamainatakoak. Esan bezala, garrantzitsuena helburuak zeintzuk diren gogoan izatea da.\n#jantzigona, sare sozialetan\nEkimenak badu sarean oihartzuna eta oraindik ere haundiagoa izatea espero dute. Horregatik, ekainaren 25ean gona jantzi dutenek argazkia atera eta hastag #jantzigona-rekin, Instagramera igotzea da eskatu dutena.\nZiurrena da koadrila bazkarian taldeko argazkia aterako dutela, baina gogoa dutenek indibidualki edo talde txikitan ere atera dezakete argazkia. Beste hainbatek ere igo dutelako ustearekin, dagoeneko badira animatu diren batzuk, eta irudiak ikusgai daude hastaga jarrita edo @jantzigona kontuan.\nEsan bezala, aurten lehenengoz egingo da ekimena, eta oraindik inork ez daki zer gertatuko den gonaren kontuarekin. Kotxean zijoala bururatu zitzaion ideia Ormazabali, eta aurreikuspenetan gehiegi pentsatu gabe, ekimenean murgiltzea erabaki zuen Arrondo eta SUTUkoekin batera. Horregatik, dantzatu, San Joanekin gozatu eta atzean dagoenaren inguruan gogoeta egitea da garrantzitsua.\nOndo irteten bada, datorren eguneko jantziak zer esana izango du datozen San Joanetarako ere. Oinarria ondo pasatzea dela kontuan izanik, gogotsu datozenentzat deialdi guztiz irekia dela eta «mezu guztiz positiboa» dela gogogorarazi du Ormazabalek.\nMaite Larbururen ?Gona? abestian oinarrituta, ?Jantzi Gona? ekimena\nHernaniar kantautore eta musikariaren ?Gona? abestian dago oinarrituta ?Jantzi Gona? ekimena. Herbehereetara joan zen musika kontserbatorioan biolina ikastera, eta antzinako musikan egin zuen masterra, arlo horretan espezializatuz. Orduztik, Hernani eta Amsterdam artean bizi izan da Larburu, baina hamabost urte atzerrian egon ondoren, Euskal Herrian geratu da.\nAtzerrian zegoela, talde bat sortu zuen Josh Cheatham estatubatuarrarekin batera, ?Neighbor?, eta bi diska atera zituzten bikote moduan: ?Ura patrikan? (2013)?eta ?HAU? (2016). Horrela, taldean eta bakarka ibilbide luzea egin du hernaniarrak eta Herbehereak, Belgika edo Frantzia bezalako herrialdeetan izan da bere musika aurkezten. Bestalde, egun Berria edo Euskal Irratiarekin kolaborazioak egiten ditu.\nEuskal Herrira itzuli eta aurten, ?Hezurren azpian? diska atera du. Harkaitz Canoren laguntzarekin batera idatzi ditu abestiak eta azken estreinu honetakoa da, hain justu, ?Gona?. Diska honetan bidaia kontzeptuari egiten dio erreferentzia. Lehenengo abestiak etxetik irteteko unea islatzen du eta azkenak, itzulera. Gainontzeko abestiek bidaian zehar gertatutakoak kontatzen ditu. Distantziak, maletak, gonak, txakur berdeak edota errekak aipatzen ditu Larburuk. Baina batez ere, diskan hezurren azpian dagoen hortaz hitz egiten duela azpimarratzen du hernaniarrak.\nOrmazabalek aipatu zuen moduan, ?Jantzi Gona? ekimenaren berri eman ziotenean, oso ideia ona iruditu zitzaiola aipatu zuen. Are gehiago, bere sare sozialetan eman du honen berri eta koadrila bazkarira gerturatuko zela ziurtatu zuen.


GazteOlinpiadak 2016 Bilbon urriaren 1ean - EGK GazteOlinpiadak 2016 Bilbon urriaren 1ean - EGK\nGazteOlinpiadak 2016 Bilbon urriaren 1ean\nGogoan al duzu GazteOlinpiadak ekimena? Guk bai. Urriaren 1a gorriz markatua dugu gure egutegian. Maiatza amaieran aurreratu genuen bezala, aurten ere badatoz GazteOlinpiadak. Izan ere, iazko arrakasta ikusita, kirola eta parte-hartzea biltzen dituen egitasmoa ezin zen ekitaldi bakarrean geratu.\nZer egingo dugu aurten?\nGazteen parte-hartzea, batez ere, kirol elkarteetan ematen dela ikusirik fenomeno honi hurbiltzeko saiakera berria egingo dugu urriaren 1ean Bilbon. Prestaketa lanak ekainean hasi genituen. Orduan izan zen ere Bilboko Udalaren proposamena, hiriburuan kirola sustatzeko proposamenak helaraztea. Antolaketa taldean erronka onartu eta Bilbok Kirola egiteko dituen baliabideen gaineko proposamenak egiteko modurik onena espazioetara bertaratzea zela ondorioztatu zen: ikustea, probatzea, auzotarrekin hitz egitea, argazkiak ateratzea… Horretarako, aisialdirako mapa oinarri hartu zen.\nKale Dor Kayiko elkarteko gazteekin batera Etxebarria eta Europa parkeetan egon ginen ekainaren 25ean kirol eremuak aztertu eta gabeziak hobetzeko. Jarraian duzu ibilaldiko argazkiak biltzen dituen albistera esteka.\nGazteOlinpiaden helburua gazteen kirola eta parte-hartzea bultzatzea izan zen; horretarako kirolak dituen balio sozialak goraipatu ziren jolasten zen bitartean\nONCE-rekin elkarlanean Goalball lehiaketa bat antolatu genuen, Gasteizen saskibaloia izan zen protagonista eta Donostian boleibola. Ekhitarrak Kirol Kluba, Gaztegehitu eta Kale Dor Kayico elkarteen laguntza ere oso baliagarria izan zen. Egindakoa ikusi nahi izanez gero jarraian dituzu Bilbo (Goalball), Gasteiz (saskibaloia) eta Donostiako (Boleibola) jardunaldien bideoak.\nGehiago jakin nahi baduzu ez galdu aukera eta entzun ezazu Onda Vascan Marta Calvori, EGK-ko parte-hartze teknikariari, egindako elkarrizketa.\nEta adi izan gure webgune eta sare sozialei. Bertan joango gara 2016ko GazteOlinpiadei buruzko azken berriak ematen.


Gida batek turismo iraunkorragoa sustatzen lagunduko die herrialdeei | Consumer\nGida batek turismo iraunkorragoa sustatzen lagunduko die herrialdeei\nGidaliburuaren egileek diotenez, jarduera turistikoaren hazkundeak "ingurumenarentzat mehatxuak izan daitezke"\narabera: Osteguna, 2005eko irailaren 08a\nTurismo jasangarria sustatzea, ahal den neurrian ingurumena eta tokiko komunitateak ez kaltetzeko. Hori da Turismoaren Mundu Erakundeak (OMT) eta Nazio Batuen Ingurumen Programak (NBIP) egindako aholku praktikoen gida baten helburua.\nEskuliburu honen izenburua “Turismo iraunkorragoa egitea: politika egiteko gida” da, eta ingurunearekiko begirunetsuagoa den turismoa garatzeko 12 helburu eta asmo biltzen ditu. Horrez gain, gobernuek elkarrekin lan egiteko egiturak aurkezten ditu, estrategia jasangarriak garatuz.\n“Nola garatuko eta zuzenduko den kontuan hartuta, urte horietan turismoa gero eta gehiago haziz gero, herrialde horrek aukera ekonomiko bikainak izan ditzake, baina ingurumenarentzat eta tokiko komunitateentzat ere mehatxuak izan daitezke”, adierazi dute bi agentziek jakinarazpen bateratu batean.\n“Izan ere, klima-aldaketa turismoaren ondorio adierazgarrienetako bat da. Gainera, turismo iraunkorreko moduak garrantzitsuak izan daitezke ekosistema delikatuak eta biodibertsitatea zaintzeko”, erantsi du oharrak.\nBi erakunde horiek nabarmentzen dute, halaber, turismoaren sektorea gero eta gehiago ari dela lanean munduko pobreziari aurre egiteko tresna gisa, diru-sarrera garrantzitsua baita komunitate pobreenentzat.\nguía-eu jasangarri turismoa


EBAZPENA, 2020ko irailaren 1ekoa, Hizkuntza Politikarako sailburuordearena, zeinaren bidez esleitzen baitira Euskalgintza deialdiari dagozkion 2020ko dirulaguntzak. - Eusko Jaurlaritza - Euskadi.eus\nEBAZPENA, 2020ko irailaren 1ekoa, Hizkuntza Politikarako sailburuordearena, zeinaren bidez esleitzen baitira Euskalgintza deialdiari dagozkion 2020ko dirulaguntzak.\n1. artikulua Dirulaguntzarik ez ematea I. eranskinean zehazten diren egitasmoei, ematea agindu horretan finkatutako baldintzetako bat ez betetzeagatik.\n2. artikulua Diruz laguntzea agindu horretan finkatutako baldintzak bete dituzten egitasmoak (II. eranskina).\n3. artikulua Interesatuei ebazpen honen berri ematea.\n4. artikulua Diruz lagundutako egitasmoen berri Euskal Herriko Agintaritzaren Aldizkarian argitaratzea, herritar orok jakin dezan eta ebazpenak jakinarazpenaren ondorioak izan ditzan. Hala ere, argitalpena ez da oztopoa izango beste mota bateko jakinarazpena egiteko. Interesdunari bide batetik baino gehiagotatik egiten bazaio jakinarazpena, lehenik egin zaionarena hartuko da jakinarazpen-datatzat.\n5. artikulua Laguntza-eskatzaileren bat ados ez badago hartutako ebazpenarekin, eta gora jo nahi badu, ebazpena jakinarazi eta hurrengo egunetik aurrera hilabeteko epean gorako errekurtsoa aurkez diezaioke Kultura eta Hizkuntza Politikako sailburuari.\nGizarte-bizitzan euskara sustatzeko, garatzeko edota normalizatzeko dirulaguntzak emateko araubidea ezartzeko (Euskalgintza deialdia) Kultura eta Hizkuntza Politikako sailburuak 2020ko apirilaren 7an emandako aginduak finkatutakoari jarraituz (2020ko apirilaren 15eko EHAA, 71. zk.) eta, aldi berean, balorazio-batzordeak eginiko proposamena gogoan izanik, honako hau\nIkus: AGINDUA, 2020ko apirilaren 7koa, Kultura eta Hizkuntza Politikako sailburuarena, 2020. urtean gizarte-bizitzan euskara sustatzeko, garatzeko edota normalizatzeko dirulaguntzak emateko araubidea ezarri eta deialdia egiteko dena (Euskalgintza deialdia).


Globalizazioaren ondorioei buruzko bideo hezigarria argitaratu du Manos Asociados enpresak | Consumer\nGlobalizazioaren ondorioei buruzko bideo hezigarria argitaratu du Manos Asociados enpresak\nEkimen honen bidez, "egoera ahulenean daudenekiko elkartasun-mezua helarazi nahi zaie haur eta gazteei".\nEgilea: mediatrader 2003-ko abenduak 31\nManos Asociados gobernuz kanpoko erakundeak hiru hezkuntza-bideotako lehena argitaratu du, irakasleek eta hezitzaileek ikasleekin globalizazioa dela eta izan ditzakeen ondorioei buruz hitz egin dezaten. Ekimen horren helburua da “egoera ahulenean daudenekiko elkartasun-mezua helaraztea haur eta gazteei”, diote GKEak. Lehenengo bideoaren izenburua “El señor de los mosquis. Eulien komunitatea”. Film honetan, “Hu-Hu” izeneko euli batek Mosquis S.A. enpresa sortu du, monopolio-erregimenean elikagai berri bat merkaturatzeko. Teknologia agertzean, dozenaka euli lanik gabe geratzen eta pobretu egiten hasi ziren, eta eztabaidak hasi ziren, baliabide naturalak pribatizatu behar balira bezala.\nHamar minutu irauten duen bideo honen bidez, neoliberalismoaren, pribatizazioaren, merkatu desleialaren eta patenteen eragina ikus dezakete ikasleek. Hori ikusi baino lehen, Manos Asociados enpresak ikasleei globalizazioaren alderdi ekonomiko eta finantzarioei buruz hitz egiteko gomendatzen die, eta horretarako gida didaktiko bat ere argitaratu du.\nEkimen horrek, gainera, ondorengo jarduera batzuk proposatzen ditu, non, filma eta pertsonaiak deskribatuz, GKE horrek zabaldu nahi duen mezu solidarioan sakontzen den. Proiektua osatzeko, “El señor de los mosquis”-en beste bi entregak egingo dira.\nglobalización-eu ikasleak iniciativa-eu Manos Unidas-eu mensaje-eu\nGutxienez bi milioi irakasle gehiago behar dira Lehen Hezkuntza Unibertsalaren MGHra iristeko


15/99 Lege Organikoak, Izaera Pertsonaleko Datuak Babesteari buruzkoak, ezarritakoa betez, jakinarazten dizugu zuk emandako datu pertsonalak EUSKAMPUS FUNDAZIOAren edo haren bazkideen ardurapean den fitxategi batean sartuko direla eta soil-soilik erabiliko direla EUSKAMPUS FUNDAZIOAk, haren bazkideek, edo ekimen honen laguntzaileek sustatzen dituzten zientzia-dibulgazio ekitaldien eta horien antzekoen berri eman eta antolatzeko. Inprimaki hau betetzeak EUSKAMPUS FUNDAZIOAri, haren bazkideei edo laguntzaileei baimena ematea dakar, emandako datu pertsonalak adierazitako xedeetarako erabiltzeko. Era berean, sartzeko, zuzentzeko eta ezeztatzeko eskubideak erabil ditzakezu, gure bulegoetara idatzi bat bidalita.\nHorrez gain, jakinarazten dizugu EUSKAMPUS FUNDAZIOAk edo haren bazkideek antolatutako ekitaldietan argazkiak atera, eta soinua eta/edo bideoak graba daitezkeela eta gero EUSKAMPUS FUNDAZIOA titular den fitxategi batean sartuko direla. Fitxategi horren helburua da antolatutako ekimenak sustatzea eta hedatzea; betiere, maiatzaren 5eko 1/1982 Lege Organikoak, Ohorerako, Norberaren eta Familiaren Intimitaterako, eta Norberaren Irudirako Eskubidearen Babes Zibilari buruzkoak, jasotako alderdien arabera.\nSartzeko, zuzentzeko, ezeztatzeko eta aurka egiteko eskubideak erabiltzeko, idatz ezazu EUSKAMPUS FUNDAZIOA, Leioako Campusa, 48940 Leioa-Bizkaia helbidera.


Foruko Udala - Foruk San Gregorio eta San Isidro jaiak ospatuko dauz.\nForuk San Gregorio eta San Isidro jaiak ospatuko dauz.\nEguen honetan, maiatzak 9, San Gregorio eguna ospatzen da eta ohikoa denez, Forun bere izeneko baselizaren inguruan ospatzen dabe eguna, "Triñe" bezala ezaguna. Foruk San Isidro eguna be ospatuko dau, maiatzak 15an, baserritarren zaindaria, eta herritar guztiak gonbidatzen dauz ospakizunetan parte-hartzera.\nUrtero, maiatzak 9an, Gaitoka auzoan kokatzen den Triñe baselizara hurbiltzen dire forutarrak San Gregorio ospatzera. Bihar, eguena, arratsaldeko 19:00etan meza ospatuko da, bertan ura eta gatza bedeinkatuz baserritarrek euren landetan botatzeko uzta on bat izateko. Ondoren, Urdaibai Dantza Taldeko neska-mutilek dantza ikuskizuna eskeiniko dabe. Urteroko moduan, makailao dastaketa eskeiniko da, San Gregoriotan ohitura bilakatu dan ekintza.\nDatorren egueztenean, maiatzak 15, Foruk San Isidro eguna ospatuko dau. Ohiko meza eskeiniko da eta honen ondoren, eleiz atarian hamaiketakoa eskeiniko da. San Isidro eguna tradizio handikoa da landa guneetan baserritarren zaindaria delako.\nForuk herritarrak eta giro onarekin disfrutatzeko prest dauden guztiak jai egun hauetan parte hartzera animatzen dauz.


Uholde-arriskuaren ebaluazio eta kudeaketa EAEn - Uholde-arriskugarritasuna. Uholde-arriskugarritasunaren kudeaketa\nUholde-arriskuaren ebaluazio eta kudeaketa EAEn\nUholdeak dira Euskadin historian zehar kalte gehien sortu dituen arrisku naturala; galerak bai materialetan bai bizitzetan. Hori dela-eta, betidanik izan da gai nagusietako bat erkidegoko plangintza hidrologikoan.\nEuskadin indarrean daunde Plan Hidrologikoek finkatu nahi izan dituzten politikek bi alderdi hauek uztartu nahi izan dituzte: alde batetik, egiturazkoak ez diren neurriak (uholde arrisku mailaren araberako erabileren antolamendua, Informazio Hidrologikoko eta alerta goiztiarrerako sistemak, babes zibilierako neurriak, etab.); eta, beste alde batetik, egiturazko neurriak bakarrik arriskua duten finkatutako hiriguneetan. Horien artean bere biziko garrantzia duten lehenengo taldekoak, batez ere uholde arriskua duten lur gehiago ez okupatzera bideratuta dauden prebentziorako politikak.\nIkuspuntu hau 2007ko urriaren 23ko 2007/60/EE Zuzentarauak bultzatu eta sustatua da, uholde arriskuen kudeaketa eta ebaluaketari buruzkoa. Zuzentarau horrek ezartzen du Europar Erkidegoko lurraldean esparru komun bat arazo honen analisia egiteko, horren bitartez uholdeetatik giza-osasunerako, ingurumenerako, ondare kulturalerako eta jarduera ekonomikorako eratorritako arriskuak murrizteko asmoz; betiere horien kudeaketarako modu egokian erabiliz honako irizpide hauek: babes soziala, arrazionalitate ekonomikoa eta ingurumenarekiko errespetua. Irizpide horiek UEZ-ak ere partekatzen ditu, Plan Hidrologikoak zehazteko erabiltzen den zuzentaraua, alegia. Hain zuzen ere, 2007/60/EE zuzentarauan, eta estatuko ordenamentu juridikora egoitzen duen uztailaren 9ko 903/2010 Errege dekretuan, uholde arriskuen ebaluaketa eta kudeaketarako, ezartzen du uholde arriskua kudeatzeko lehenengo planak eta horietatik eratorritako berrikusketak, arroetako plan hidrologikoekin koordinatuta egon beharko dutela.\nHalaber, 2007/60/EE Zuzentarauak adierazten du uholde arriskuaren kudeaketarako lehenengo planak eta eratorritako berrikuspenak arroko Plan Hidrologikoekin koordinatutak egon behar dutela\nZuzentarau honen ezarpenak honako faseak bete ditu:


Euskal Herriko Itzuliko notak! - - Aiurri.eus\nEuskal Herriko Itzuliko notak!\nAndoni Urbistondo 2021-04-12 12:00\n10tik 0ra bizpahiru minutuko irakurketan!\n10: Primoz Roglic: Itzuliko onena. Erlojupekoko nagusitasuna baliatu du Pogacar bere atzetik mantentzeko, eta azken eguneko pultsuan garaile izan zen. Taktikoki, fisikoki eta mentalki. Tourreko arantzatxoa kendu du, neurri batean. Txirrindulari txapeldunen jarrera erakutsi du, gainera, azken etapan David Gaudu-rekin etapa garaipena partekatuz, eta taldeari presioa kenduz Erlaitzen gora egin zuten akatsagatik. Profesional handia, atzo eguna esnatzearekin bat Tourreko azken erlojupekoa ikuskatzen ari zen Bordelen.\n9: Astana taldea: Bi etapa garaipen bikain, Alex Aranburu eta Ion Izagirrerekin. Arriskuari arriskua hartuz, nekez ahaztuko zaizkigu Aranbururen jaitsierak Urkaregin eta Elosun, motorrak jan beharrean, bizi arriskuan. Aspaldian Euskal Herriak izan ez duen klasiko zale petoa bilaka liteke Ezkiokoa.\n8: Jumbo Visma taldea: Egurra jaso zuen osteguneko etapan, Erlaitzen gora UAEko McNulty-ri hanka egiten uzteagatik, eta aurrean zihoan Vingegaard ez geratzeagatik. Baina danimarkarra bigarren izan da ondoren nagusian, eta azken etapan Arrate Pogacarrekin batera igota. Azken etapan Vingegaard-ek berak eta Tolhoek-ek izan zuten jarrera, txalotzeko modukoa. Bi horien izenak nola esaten diren ere ikasi dugu Xabier Usabiagari esker: Vineko eta Toliyek.\n7: Roberto Laiseka: Itzuliko ibilbideen arduraduna da txirrindulari ohia, eta bete-betean asmatu duela esan behar. Bilboko erlojupeko polita, Arbeltzagako igoera itxia, Ermualde, Erlaitz, Arrateko etapa laburra baina gogorra, 3.500 metroko desnibel pilaketarekin 111 kilometrotan… Etorkizunari begira Ipar Euskal Herrian sartzeko asmoa gauzatu beharko litzateke, Pirinioetan barrena etaparen bat antolatzea. Horretarako, baina, sosak dituztenen borondatea behar da. Laisekak eta Itzuliko antolatzaileek borondatea, eduki, badute.\n6: Tadej Pogacar: Etorkizunak berea izan behar luke. Ermualdeko pultsua irabazi zion Roglic herrikideari, baina azken etapan akatsa egin zuen, Gorlako jaitsieran egon behar zuen tokian egon ez zenean. Izaera eta nortasun erakustaldia eman zuen, dena den, azken 50 kilometroetan jazarpen lasterketa batean murgilduta, bakar-bakarrik ia-ia.\n5: Deceuninq-Quick Step taldea: Zer egin zuten Ondarruko etapan… Tropeleko talde onenaren eskura bakarrik dagoen balentria. Sei laguneko ihesaldian bi lagun sartu, eta taldeko biak bakarrik iritsi helmugara, Honore eta Cerny. Wolfpack!\n4: Euskaltel-Euskadi eta Caja Rural taldeak: Lan zaila zuten, World Tour mailako taldeak oso indartsuak direlako. Ihesaldi pare bat, eta presentzia apur bat Ondarruko etapan, jazarpen lanean.\n3: Movistar taldea: Valverde hirugarren helmugaratu zen Arraten, baina hori uzta eskasa da azken hamarkadako txirrindulari onenetakoarentzat. Movistarren taktika ere… Arbeltzagan ihesaldia lehertu zuten, Valverderengan pentsatuz, baina espainiarra ondoren ez zen garaipenaren jokoan sartu ere egin. Arrateko etapan ere deigarria izan zen Valverdek Pogacarri jazarpenean laguntzarik ez ematea. Lagundu izan balio akaso Roglic harrapatu eta etapa irabazteko jokoan sartuko zen. Erein gabeko uztarik ez da lortzen, normalean.\n2: Mikel Landa: Aurrerago behar zuen, podiumetik askoz gertuago. Are gehiago Bilboko erlojupekoan txukun aritu ostean. Ermualden nahi eta zin, Erlaitzen gora ere jo zuen, baina hautsi gabe. Garbi dago Roglic eta Pogacar beste maila batean daudela, baina Krabelinaitz-en gora Gaudu eta Carthyren pare egon behar zuen Murgiakoak. Zortzigarren azkenean nagusian, emaitza ona ez.\n1: UAE-Emirates eta Josean Fernandez Matxin: Basaurikoa kirol zuzendari trebea da, baina akats handia egin zuen Gorlan behera… Berak, edo bere txirrindulariek, ezin jakin. Pentsatzekoa da Matxinena dela akatsa, Pogacar eta McNulty ez direlako, preseski, Azkoiti eta Bergara arteko mendialdean jaiotakoak. Akats larria izan zen, han erabaki zelako Itzulia. Ez zuen garaiz erreakzionatu, McNulty ez zuen lanean jarri Pogacarrekin batera Soraluzeko saihesbidean, eta Arizonakoek pott egin eta Pogacarri aurrera egiteko esan zionerako berandu zen. Akats taktiko larria.\n0: Hondakinen arazoa. Txirrindulariak ikusi ditugu ur potoak husten pisua arintzeko, ertzera ez botatzeko, zaborra utzi behar zen tokian jabetu ez zirelako. Arazo handia da hori, gune berezi horiek zaborrez bete eta garbitzen ez badira. Nork garbitu behar dituen eztabaida sortu da. Antolatzaileak? Akaso bai, baina garbitu egin behar da. Zikloturistok gure zaborra etxera ekartzen dugu, edo herriren bateko zabor ontziren batean bota. Deigarria izan zen Roglicek Arrateko azken igoeran gel eta barratxo paper bilgarriak ere lurrera bota behar izatea. Hainbesteko oztopoa al dira 20 gramo? Irtenbideren bat bilatu beharko da, eta honatx proposamena. Zabor poltsak daramatzaten motorrak jartzea ibilbidean.


Añarberen urrezko eztaiak traineruen ikuskizun batekin ospatuko dute Urumean Donostitik\nAñarberen urrezko eztaiak traineruen ikuskizun batekin ospatuko dute Urumean\nAñarbeko Uren Mankomunitateak aurten 50 urte betetzen ditu eta, beste ekitaldi batzuen artean, estropada bat antolatu du Gipuzkoako Arraun Federazioarekin batera. Traineruen estropada datorren larunbatean, hilak 12, ospatuko da 16:45etatik aurrera Urumea ibaian, Mundaiz eta Maria Cristina ibaien artean.\nSaneamenduaren eta hondakin-uren arazketaren ikuspuntutik (arlo honetan azken urteetan egin diren inbertsio garrantzitsuei esker orokorrean Gipuzkoako ibaien egoera hobetu egin da eta Urumearena bereziki), Urumea ibaia erreferentziazkoa da Mankomunitatearentzat.\nHorrela, Añarbe Banderan Gipuzkoako traineru onenak bilduko dira (gizonez osatutakoak hamar eta emakumez osatutakoak guztiak, Hernani izan ezik) eta ikusleek traineruen ikuskizuna oso gertutik ikus ahal izango dute.\nEkitaldiak bi froga izango ditu, bai emakumezkoen bai gizonezkoen kategorian: lehenengo sailkatzeko balioko duen “erlojupekoa” egingo da. Ondoren, bi esprint egingo dira (sailkatzekoa eta finala).


Noiz sortua: Osteguna, 01 Urria 2015 19:53\nUrriak 3 18:00\nArantzazu Calvo, biolina, Jasone Cámara, biolontxeloa, akordeoia eta Jon Goenaga, pianoa (teklatua)\nDoako autobus zerbitzua, irteera 17:30etan Zumarragako Elizkaletik eta itzulera kontzertua amaitzean.\nXXXII. Antioko Musikaldiaren barne antolatua.\nUrriak 7tik 16ra\nUrriak 7 18:30etan // Inaugurazio ekitaldia\nGipuzkoako Foru Aldundiaren Sariak XIV. Sagardo Lehiaketako irabazleei diplomak banatzea\nUrriak 8, 9, 13, 14, 15, 16\n11:30etan Sagar zanpaketak\nUrriak 10, 11, 12 12:00etan eta 17:00etan\nIzen ematea aurrez. Toki mugatuak.\nUrriak 10, 11, 12 10:30etatik 11:30etara\nBisita gidatuak Ezkioko San Migel elizara.\n18:30 // SAGAR MOTA EZBERDINEN DASTAKETA\n19:00 // BERTATIK BERTARA SUKALDARITZA TAILERRA ETA DASTAKETA Igartubeiti Baserri Museoan.\nSAGARDO ASTEA MENU BEREZIA\nEzkioko Argindegi ostatuan, Labekoa jatetxean eta Itsasoko ostatuan.\nSagarra&Sagardoa Errezeten Lehiaketa\nVIII. Argazki Lehiaketa, urriak 8tik 16ra.\nUrriak 3 17:00 //19:00 Txorimalo tailerra.\nIgartubeitiko baratzaren zaindariaren bila gabiltza. Horretarako txorimalo tailerra antolatu dugu urriak 3an, arratsaldeko 17:00etatik aurrera. Parte hartzaileek egiten dituzten txorimaloak ikusgai izango dira Igartubeitiko baratzean eta guztien artean Natur Eskola Biziak eskainiriko saskia zozketatuko da.\nPieza bidaiariak programaren barne Gordailutik ekarritako txorimaloa ere ikusgai izango da.\n16:30 //18:30 Euskal doinuak. Txalaparta jotzen!\nBeñat Iturriotzek eta Imanol Ugartek eskainia.\nMusika gustoko duzu? Jarri erritmo pixka bat larunbat arratsaldeari eta gerturatu gurera, txalaparta jotzen ikasiko duzu.\n6 urtetik gorako haurrei zuzendua.\n16:30 //18:30 Ez bota! Berrerabili\nZaharkituriko kamisetak berriz ere erabiltzeko, teknika dibertigarri baten bitartez mila kolorez apainduko ditugu. Parte hartu nahi duenak etxetik ekarri behar du kamiseta.\nIgartubeiti Baserri Museoak POCTEFA 2014-2020, mugaz haraindiko kooperazio-programa europarraren Mintegian parte hartu du irailak 29an Zaragozan.\nOPERA ETA BALLETA BEASAINEN ETA ORDIZIAN\nNoiz sortua: Osteguna, 01 Urria 2015 19:48\nUrriak 5 octubre, 19:45 - Usurbe Antzokia, Beasain\nLondresko Royal Opera House-etik zuzenean\nOrkestra orquesta: Ivor Bolton\nEszena escena: David McVivar\nAktoreak actores: Erwin Schrott, Anita Harting\nOpera perfektua omen da hau. Eta Mozart-en jeinuaren adierazle, bere momenturik onenean\neta kartsuenean konposatu baitzuen.\nBere eduki politikoa medio, testua debekatu egin zuten bere garaian. Ikuspegi errealista\nbatetik lantzen dira pertsonaiak eta Mozart-en musikak beren alderdi gizatiarra azpimarratzen\nOpera honetako izarra Erwin Schrott baxua da, Covent Garden-en pertsonaia hau bera egin\nzuena izugarrizko arrakasta lortuz. Bere aldamenean, beste izar bat, Anita Harting soprano\nAtaungo Argazki Ralia\nNoiz sortua: Osteguna, 01 Urria 2015 19:32\nigande honetan burutuko dugun Ataungo Argazki Raliaren hamaikagarren edizioaren berri eman nahi dizugu.\nUrriak 4, igande honetan izango da argazkiak ateratzeko eguna, gai ezberdinak emanda, parte-hartzaileek goizeko 9:00etatik 10:00etara izango dute aukera izena emateko Ataungo Udaletxean, sari banaketa eta argazkien proiekzioa azaroaren 21ean izango delarik.\nUrdaneta, itzulera bidaia, 450 urte\nNoiz sortua: Osteguna, 01 Urria 2015 19:28\nUrriaren 2an hasita, ostiralero Ordiziako Barrena Jauregian hitzaldiak antolatu ditugu; izan ere, urrian 450 urte betetzen dira Urdanetak lehenengoz Itzulera bidaia osatu zuenetik.\nHori dela eta Lemniskata, Goierriko Zientzia sarea eta Ordiziako Udalak bidezkoa ikusi dugu gai desberdinak jorratzea:\n*Urriaren 2an, ostirala, 19:00etan, "Urdaneta y el Tornaviaje" Jose Ramon De Miguel Boschen eskutik\n*Urriaren 8an, osteguna, 19:00etan, "Le tour du monde. Euskal esploratzaileak XIX. mendean" izenburuko erakusketa inauguratuko dugu, Zumalakarregi Museoaren eskutik (hilabete osoa zabalik)\n*Urriaren 9an, ostirala, 19:00etan, "Especias y bacterias: aventura y exploración" eskainiko digu Carles Pedrosek\n*Urriaren 16an, ostirala, 19:00etan, "Albaola. San Juan itsasontzia. 1565" hitzaldia Xabier Alberdiren eskutik\n*Urriaren 23an, ostirala, 19:00etan, "Munduko irudia poltsikoan" eskainiko digu Guillermo Roak\n*Urriaren 30ean, ostirala, 19:00etan, "Todo lo que siempre quiso saber sobre los mapas y nunca se atrevió a preguntar" izenburuko hitzaldia Raul Ibañezen eskutik.\nProgramazio eta xehetasunak\nOhiko dugun moduan, hitzaldi bakoitzaren amaieran solasaldia egingo dugu pintxo eta edariz lagunduta.\nZure arreta eskertuz, jaso agurrik beroena\nLemniskata, Goierriko Zientzia Sare Herrikoiaren izenean\n(Facebook) Lemniskata Zientzia\nAtaungo hiru auzoetako XXXV. korrikaldia\nNoiz sortua: Osteguna, 01 Urria 2015 08:18\nAurten ere, Urriaren 25 ean, Ataungo hiru auzoetako XXXV. korrikaldia ospatuko da, Mantzaren oroimenezkoa.\nHelduen lasterketa 11:00 hasiko da eta bitartean haurrentzako lasterketak ere izango dira helmuga inguruan. Ondoren korrikalarientzako sari eta herriko merkatarien oparien banaketa izango da. Amaitzeko, bertaratutakoentzako mokadutxoa.\nAnimatu parte hartzera.\nAtaungo hiru auzoetako korrikaldiaren antolakuntza taldea\nKategoria: HERRIKO SAREA / Ataungo hiru auzoetako korrikaldiaren antolatzaileak\nAntzeztaun urriak 2, 3\nNoiz sortua: Astelehena, 30 Azaroa -0001 00:00\nNoiz sortua: Astelehena, 28 Iraila 2015 15:02\nKategoria: HERRIKO SAREA / Hiru txilipurditan\nNoiz sortua: Azteazkena, 23 Iraila 2015 15:34\nMUTURBELTZ 2015 - BEASAIN-ALTSASU TRENEZ BIDAIA. BIZITZA TRENEAN\nNoiz sortua: Astelehena, 21 Iraila 2015 16:06\nDuela 150 urte Madril eta Paris elkartuko zituen azpiegiturak amaitu zituzten. Bide osoan dauden lan ikusgarrienetakoak disfrutatzeko aukera izango dugu, besteak beste Ormaiztegiko zubi harriagarria edo Oazurzako tunel haundia. Bietan, patxadaz ikusi ahal izateko, 5na minutuko geldialdia egingo dugu.\nBaina trena bizia da, egungoa, garaira egokitua. Eta, noski, treneko bizitza aldatzen joan da garai berrietara egokituz.\nIrailaren 27an, igandean, goizeko 11:00tan egingo dugun bidaian egun ohikoak diren (batipat hirietan) hainbat bisitari izango ditugu gure artean. Zer ezusteko jasoko ditugu bidean? Ongi pasatuko dugulakoan gaude. Harrituta utziko zaitugu!\nEta guzti hau gutxi balitz, Altsasun hamaiketakoa.\nSarrera kopurua mugatua da. Salneurria, 5 €.\nInformazio gehiago behar baduzu, deitu 618569762 telefonora (Jose Luis). Eta jakina, bidai honetara gonbidatuta zaude.\nLemniskataren izenean, agurri beroena\nYOGA – PILATES eta HIPOPRESIBOAK – AEROBIK IKASTAROAK\nNoiz sortua: Osteguna, 17 Iraila 2015 14:17\nAurten ere Ataungo Udalak honako ikastaro hauek antolatu ditu.\nUrriaren 5etik ekainaren 20arte.\nOrdua : 18:30 – 20:00 (lehen saioa)\n20:00 – 21:30 (bigarren saioa)\nTokia: Ikastaro gela.\nUrriaren 1etik ekainaren 23arte.\nPilates eta hipopresiboak, ikastaro gelan, asteartea 09:30-11:00\nPilates eta hipopresiboak, ikastaro gelan, asteartea 17:45-19:15\nPilates eta hipopresiboak, San Gregorion, osteguna 09:30-11:00\nUrriaren 5etik ekainaren 22arte.\nSan Gregorioko Elkargunean.\nAstelehena: 17:00 – 18:00\nAsteazkena: 17:00 – 18:00\nAsteazkena: 19:00 – 20: 00\nOstirala: 19:00 – 20:00\nIkastaro hauek aurrera eraman ahal izateko, ikastaro bakoitzaren\ngutxiengo kopurua 8 lagunekoa izan beharko da eta gehienez 14.\nIzen-ematea: Ataungo Udala : 943180011. Irailaren 25a baino lehen.\nInformazio gehiago: Pako Urrestarazu : 669 239 195\nOrrialdea 43-(e)tik 50-(e)ra


“Erronka garrantzitsua da niretzat, eta gogoz eta ilusio handiarekin nago”. Noticias de Gipuzkoa\nSanti Zabaleta Orioko emakumezkoen traineruaren entrenatzaile berria\n“Erronka garrantzitsua da niretzat, eta gogoz eta ilusio handiarekin nago”\nAne Roteta - 2016(e)ko martxoaren 29a, asteartea - 06:10etan eguneratua\nSanti Zabaleta, Orioko emakumezkoen traineruaren entrenatzaile berria.\nOrio- Nola suertatu zaizu Orioko emakumezkoen traineruaren entrenatzaile izateko aukera?\n-Duela bi aste Klaudio Etxeberriak utzi egingo zuela esan zuen, arrazoi pertsonalak zirela medio, eta kluba nirekin harremanetan jarri zen. Hala, beraiekin bildu nintzen eta gutxi gorabehera zer nahi zuten egin azaldu zidaten. Pentsatzeko denbora eskatu nien eta taldearekin egon nahi nuela ere esan nien, taldeak ze gogo dituen ikusi nahi nuelako. Gauzak horrela, taldearekin bildu nin-tzen eta gogoz zeudela ikusi nuen. Horrek, egia esan, animatu egin ninduen eta horrela erabaki nuen pausoa ematea.\nZaila izan al da erabakia hartzea, ala behin taldea ikusita, argi ikusi duzu baiezkoa?\n-Niri arraunaren munduak asko tiratzen dit eta berriro lanean sar-tzeko aukera bat bezala ikusi dut, eta egia esan aitzakia polita izan da. Horretaz gain, niretzako erronka garrantzitsu bat da, eta ea udara bitartean lana egiten dugun eta helburu batzuk lortzen ditugun.\nEz da zure lehen aldia entrenatzaile bezala, ezta?\n-Ez ez, Zumaiako mutilen taldearen entrenatzaile izan naiz. TKE Ligan ibili ginen hiru urtez, eta azken urtean mailaz jaitsi ginen. Baina emakumeak entrenatzen nire lehen aldia izango da.\nUste duzu desberdina izango dela neskak entrenatzea? Alde handia nabarituko duzu?\n-Baietz uste dut. Azken finean, emakumeen pentsatzeko era oso desberdina da, baita taldeko portaera ere. Ez dut ondo ezagutzen emakumeen alderdi hori, eta horretan sartzen naiz, ezagutzeko eta ea nola funtzionatzen duen eta nola moldatzen naizen ikusteko. Pentsatzen dut izango dituela bere berezitasunak, baina ikusiko dugu zer gertatzen den.\nTaldearekin lehen aldiz elkartu zinenean ze inpresio izan zenuen?\n-Oraindik espektatibak ikusteko dauzkat taldea ez dudalako gehiegi ezagutzen, baina nire inpresioa oso gogotsu daudela da. Lan egiteko gogo eta ilusio handiarekin ikusi nituen, eta horrek optimismo handia ematen dit. Era berean, optimismo hori zabaldu nahi diet, horrela elkarlan bat lortuz eta lantalde polit bat osatuz. Gogoz eta ilusio handiarekin nago, oso motibatuta.\nTaldearekin egon zara, baina entrenatzeko astirik izan al duzu?\n-Bai bai, lehen astean hasi ginen lanean eta larunbatean bertan San Pedroko jaitsiera zegoen eta dena arrapaladan etorri zitzaigun. Hortaz, izan dugu denbora entrenatzeko eta hitz egiteko ere. Azaldu nien ze norabide jarraitu nahi nuen eta oraindik horretan ari gara, elkar ezagutzen eta gauzak moldatzen.\nEta entrenamentuak, printzipioz, nola egingo dituzue?\n-Prestatzaile fisiko bat eta jarraipena egiten duen mediku bat ditugu. Eta planningaren arabera, neskek asteko sei egunetan entrenatzen dute. Hala, bi egunetan gimnasioan ibiltzen gara, pesak eta korrika egiteko, eta beste lau egunetan uretara joaten gara. Orain, eguna luzatzen doan heinean, gimnasioko egun horiek kendu eta itsasoratzeko aprobetxatuko ditugu. Sei egun dira eta dedikazio handia eskatzen du kirol amateurra izateko eta ekonomikoki hain gutxi konpentsatuta egoteko, baina badauzka bere gauza positiboak helburuak lortzen direnean.\nEta ba al duzu helbururik?\n-Helburu jakinik ez dago, baina Euskotren ligan lehiatzea izango li-tzateke nolabaiteko norabidea. Gero, aurrera begira, Kontxako sailkapen horretan sartzea eta lehian disfrutatzea ondo legoke.\nLan ona egin dezakezuela uste duzu?\n-Bai, nik uste lan polita egin dezakegula baina ikusiko ditugu emaitzak. Egia da zaila dela eta konpetentzia handia dagoela, bi klub oso indar-tsu daude: Hibaika eta San Juan. Dena den, besteak ere ez dira gutxietsi behar eta, azken finean, denak dira konpetentzia.\nNola ikusten duzu emakumearen egoera arraunean?\n-Lan handia egiten dute eta goraipatzekoa da, oso zaila baita mundu honetan jarraitzea eta emakumeak arraunean egitea, bai kirolaren gogortasunagatik, bai behar duen dedikazioarengatik. Gehienbat emakume gazteak ibiltzen dira, behin adin batera iritsita familia izaten hasten dituzte eta orduan arazoak izaten dira denbora aldetik. Oso kirol aldakorra da eta urte batetik bestera talderik gabe gera zaitezke.\nZerbait gehiago esan nahiko zenuke?\n-Emakumeak kirola egitera animatuko nituzke, ez bakarrik arraunean. Bestalde, arraunean emakumeek ere bere kutsua ematen diote eta nire-tzat emakumeen lehia egoteak badu bere xarma.


Balmasedako Udala - Berrikuntzak Errotarena kiroldegian\nBerrikuntzak Errotarena kiroldegian\nErrotarena kiroldegiko gimnasioak berrikuntza ugarirekin ekin dio ikasturteari. Lehenagotik eskaintzen zituen jarduerez gain (Crossfit, Spinning, abdominalak, Gap, Pilates, Gympump eta Aerobic), urrian beste ekintza batzuk ere antolatuko dira: Zumba, Interval Training eta igerilekuan gozatzeko Cross Swing. Halaber, datozen asteetan haurdunentzat berariaz antolatutako gimnasia eskainiko da.\nEtorri eta proba ezazu gogokoen duzun kirola, eta bide batez, goza ezazu kirol horren onura fisikoez eta psikologikoez.\nModan dagoen kirola da Zumba. Musika latindarrean eta pilatesen oinarritutako ariketak bateratzen ditu, eta gorputzaren garapenari ematen dio garrantzia, alderdi fisikoarekin eta mentalarekin konbinatuta.\nSaio bakoitzak 50 minutu irauten du, eta eragin baxuko, ertaineko eta altuko ariketak egiten dira. Kirol dibertigarria eta praktikatzen erraza da; izan ere, zailtasun-maila taldearen arabera egokitzen da, eta maila igotzen joaten da ikasleek aurrera egiten duten neurrian. Metabolismoa arintzen du, kaloriak erretzen ditu, giharren erresistentzia eta erresistentzia kardiobaskularra garatzen ditu, malgutasuna indartzen du eta bihotz- zein zirkulazio-gaixotasunak izateko arriskua murrizten du.\nInterval Training pistako lasterkariek aspaldian praktikatzen duten kirola da. Oso modan dago, gantz-masa erretzeko oso eraginkorra baita. Intentsitate altuko ariketa kardiobaskularrak (tarte motzean), intentsitate baxukoak eta atsedenaldia tartekatzen dira.\nCross Swing uretan egiten da, eta ariketa kardiobaskularrak eta giharrak indartzeko ariketak tartekatzen dira. Ariketa horrek ez du inolako inpakturik, eta horregatik da, hain zuzen ere, oso egokia adin guztietako jendearentzat. Errotarena kiroldegiak hiru ordutegitan eskaintzen dizu jarduera hori. Hautatu zure bizitza-erritmora ondoen egokitzen den ordutegia.\nAriketa osasun-iturri garrantzitsua da, inolako zalantzarik gabe, bizitzako etapa guztietan, baita haurdunaldian ere. Haurdunentzako gimnasiaren xedea da emakumea erditzeko prestatzea, eta emakumearen zein umearen osasuna ahalbidetzea.\nGiharrak lasaitzeko eta arnasteko ariketak eginda, hobetu egiten dira gorputzaren jarrera eta itxura, arindu egiten da bizkarreko mina eta indartu egiten dira giharrak. Horrela, emakumea prestatu egiten da erditzeko eta euskarriak sortzen dira artikulazio bigunentzat. Halaber, hobetu egiten da zirkulazioa, handitu egiten da malgutasuna, handitu edo mantendu egiten dira egoera aerobikoa eta energia maila, aurre egiten zaio nekeari, murriztu egiten da giharren tentsioa eta bultzatu egiten da erlaxazioa Horrek guztiak lagundu egiten du ongizate orokorraren sentsazioa izaten eta nork bere buruarekiko irudi ona izaten.\nJarduera honetan parte hartu nahi duten amagai guztiek urriaren 31 baino lehen eman behar dute izena kiroldegian. Klaseak azaroaren 4an hasiko dira, eta hilean 21 euro ordaindu beharko da.\nJardueren eskaintza oso zabala bada ere, kiroldegiak zure ariketa-taula osatzeko aukera ematen dizu. Profesionalek egingo dizute taula zure beharretara egokituta. Oposizioak prestatzeko asmoa baduzu, errehabilitazioa osatu nahi baduzu, edo zure zirkuitua ordutegi jakinik gabe eta zure erritmora egin nahi baduzu, etor zaitez kiroldegira eta hitz egin teknikariekin. Zerbitzu erabat pertsonalizatua eskainiko dizute.\nErrotarena kiroldegiko gimnasioa 09:00etatik 22:00etara egoten da zabalik astelehenetik ostiralera, eta 10:00etatik 14:00etara igande eta larunbatetan. Informa zaitez kiroldegian bertan edo honako telefono-zenbaki hauetara deituta: 946038543 edo 664529055.\nGainera, unean uneko informazioa topatuko duzu Facebooken: Errotarena Polikiroldegia.


Uncategorized | zibergara.net | 2 orrialdea\nBailaran Guifi.net egitasmoa dinamizatu nahixan batzar bat deitxu dogu Martxoan 1erako Bergarako Gaztetxian (Kartzela zaharra) goizeko 10:30etan.\nElgeta, Arrasate, Antzuola, Oñati eta inguruko beste leku bakoitzeko ordezkaritza bat ziurtatu dogu eta deialdia zabaltzen dogu orain, nahi dabenak etorri eta parte hartu deixen.\nGuifi.net-en aurkezpena (Zer da? Bailarako estrategia, Aspektu teknikoak,) [15 min]\nHerri/auzo bakoitzeko egoerian berri emotia [5 min bakoitzak]\nMahai ingurua [45-60 min]\nArmosurako zerbait prestatuko dogu, baina jatun goiztiarra bazara ekarri zerbait gehixau janda edo jateko.\nInformaziño gehixau: kontaktua@zibergara.net\nKategoria Uncategorized 2014/02/19 egilea Zibergara.\nZibergara ere Durangoko Azokan\nPasa den zapatuan Durangon izan ginen gure elkarrizketa proiektua aurkezten: MokolokoM.\nZibergarakoa Durangoko Azokan (Argazkia: Marijo Deogracias @desplazatua)\nKabi@ gunean parte hartu genuen eta hamaika proiektu interesgarri ezagutzeko aukera izan genuen:\n– azpitituluak.com webgunea aurkeztu zuen Luistxok euskarazko azpidatziak era komunitarioan garatzeko.\n– Larrabetzuko lagunen Eskura aplikazioak herri txiki honetan zerbait berezia gertatzen ari denaren beste testigantza bat eskaini zigun.\n– Josebak subirautza teknologikoaren inguruko gogoeta irekiaren lehen zutabeen nondik norakoak azaldu zizkigun.\n– Marijok klabe batzuk eman zizkigun kazetaritzaren web kanalak hobeto ulertzeko\n– Eta Nahiak Sabeletik Mundura-ren berri eman zigun, gurasoei zuzendutako internet gida.\nGuk ere gurea aurkeztu genuen, hemen aurkezpena (ODP formatuan).\nKategoria Uncategorized 2013/12/14 egilea Zibergara.\nGuk gure e-posta zerbitzua\nOraingoan @zibergara.net domeinuan email kontu bat eskaintzera gatoz: zuk zeuk, guk geuk, sortu du(z/g)un e-posta zerbitzu bat, gure autonomia, ahalduntze eta antolatze helburuekin lerrokatuta.\nAzken aste/hilabetetan pasautako bi albisteren harira irten zen gaia:\n1) Gmail/Hotmail/Yahoo bezelako zerbitzuak amerikar inteligentziara (NSAra) zabalik agertu direla, eta lotsagabe eskaini dituztela erabiltzaileen informazio pribatuak. Ez gara konspiranoikoak eta ez daukagu ezkutatzeko ezer, baina ez zaigu pribatasuna baimen barik bortxatzea gustatzen.\n2) @euskalherria.org-ek itxi izana eta horrek sortutako hutsunea nolabait betetzea.\nHortaz, edozergauza@zibergara.net bat nahi izanez gero idatzi (kontaktua@zibergara.net) zure antzinako kontutik eta sortuko dugu bat. Gero, hemendik sartu ahal izango zara:\nMomentuz, itxura apur bat oinarrizkoa da, baina hobetuko dugu eta, nola ez, euskaraz jarri daiteke.\nKategoria Uncategorized 2013/07/02 egilea Zibergara.\nGaztetxeko Zibergararen Aurkezpena\nEdo hemen klik eginda handiago!\nKategoria Uncategorized 2013/06/17 egilea Zibergara.\nHitzaldia Ekainaren 12an 19:00ean Gaztetxean\nEtzi, hilak 12 asteazkena, 19:00etatik aurrera hitzaldi bat emango dugu Bergarako Gaztetxean Zibergara aurkeztu eta buruan ditugunak partekatzeko:\nGure aurkezpenen/tallerrera eta gainontzeko ekintzetara animatu! Gerturatu gaztetxera!\nP.D.: Karteleko orduan akatsa dagoenez, baten bat lehenago etortzen bada entretenituko dugu tallerreko gauzak aurreratuz.\nKategoria Uncategorized 2013/06/10 egilea Zibergara.\nZibergarakoak Txapa Irratiko Kolax saioan\nMartitzenean Txapa Irratian izan ginen Kolax irratsaioan Lander eta Aitzol lagunekin. Buruan daukagunaren berri eman genuen, ea zer iruditzen zaizuen:\nEskerrik asko Txapakooi aukeragatik!\nKategoria Uncategorized 2013/05/15 egilea Zibergara.\nMokolokoM-en logoa sortzeko lehiaketa\nBergaran jaio, bizi edo lan egiten baduzu bidali iezaiguzu posta elektronikoz (kontaktua [abildua] zibergara [puntu] net) MokolokoM-entzat sortutako irudi original bat (“MokolokoM” testua ere integratu behar du) ekainaren 10a baino lehen.\nIrabazleak urtebeterako nahi duen .com edo .net domeinurako jabetza irabaziko du. Berau Ekainaren 12an ezagutaraziko da. Parte hartzaileen irudi guztiak Creative Commons lizentziapean askatuko dira mokolopedian.\nKategoria Uncategorized 2013/05/10 egilea Zibergara.\nZibergara: ziber garelako gara\nBotere publiko eta ekonomikoen deskonposatzearen aurrean, teknologia berriak aitzaki hartuta elkarrekin hitz egin, pentsatu eta gauzak egiteko antolatu garen Bergararron taldea gara.\nZibergararen helburua jendartearen kohesioa handitzea da, norbanakoek eta taldeek autonomia garatzea eta kohesio-ahalduntze hontaz baliatuz proiektu berriak sortzea.\nLeku bilgune finkorik ez dugu oraindik, baina bai denboran bat egiteko unea: eguaztenero 19.00ean.\nInteresatuta egonez gero: kontaktua [abildua] zibergara [puntu] net\nKategoria Uncategorized, etiketak zibergara, 2013/04/08 egilea Zibergara.


Volkswagen Navarrak 9 milioi ekoitzi ditu bere autoa – Ekonomiaren KZ\nVolkswagenek bederatzi milioi auto ekoitzi ditu dagoeneko. Eta kontagailua ez da gelditzen. Astearte honetan atera da Landabengo katetik T-Cross Sport Volkswagen bat, turkesa makena kolorekoa eta 150 ZPko 1.5 Tsiko gasolinazko motorra duena, Alemaniara bidean.\nBederatzi milioi euroko ibilgailua da, instalazioak martxan jarri eta 56 urtera.\nNafarroako lantegiak 1965ean hasi zuen bere ibilbidea eta ordutik hiru etapa igaro ditu: 1965 eta 1975 artean, Authi gisa; 1975 eta 1983 artean, Seat gisa; eta ordutik gaur arte, Volkswagen Navarra gisa.\n1965 eta 1975 artean, Authi etapak 131.744 auto ekoitzi zituen, Morris, Mini eta Victoria modeloak barne, konpainiak jakitera eman duenez.\nGeroago, 1975 eta 1983 artean, Seat autoen etapa garatu zen, 284.225 ibilgailu ekoitzi zirelarik, eta 124 eta Panda erreferentziazko eredu gisa, horiei Lancia HPE eta Beta motz serieak gehitu behar zitzaizkielarik. Azkenik, 1984an, Landabenen Volkswagen Polo A02 fabrikatzen hasi zen, gaur egun irauten duen Volkswagen zikloari hasiera emanez.\nLandabengo lantegian ekoitzitako bederatzi milioi auto horiek data oso garrantzitsuetan iritsi dira Nafarroako Volkswagenentzat; izan ere, 39. astean hasiko dira Volkswagen Taigo berria seriean ekoizten, CUV (Crossover ibilgailu erabilgarria, ingelesezko siglengatik) berria, Polora eta T-Crossera batuko dena, Volkswagen Navarrak historian lehen aldiz hiru modelo egin ditzan. Gainera, 25. astean, poloaren birdiseinua seriean ekoizten hasiko dira, bere klaseko lehen autoetako bat, modu erdiautomatikoan zirkulatzeko gai dena.\nNafarroako Volkswageneko presidenteak, Emilio Saenzek, zifra horren garrantzia azpimarratu du: “Bederatzi milioi autoko zenbaki biribil honek fabrikaren ibilbidea eta historia irudikatzen du, eta, aldi berean, berehalako erronkei aurre egiteko motibazio berezia da, hala nola, ekainean Poloaren birdiseinua ekoizten hastea eta irailean Taigoa kaleratzea”.\n“Aldi berean, autoen kopuru bikain honek lantegiak hamarkadetan izan dituen muskulua eta bihotza erakusten ditu. Inoiz lortuko ez zen auto kopurua da, fabrika sendotzeko funtsezkoak izan diren alderdiak izan ez badira, hala nola milaka lagunen baterako ahalegina, talde-lana eta kalitatearen aldeko apustu etengabea “.\nMultinazionalaren lantegirik produktiboenetako bat da, eta bere etorkizunerako funtsezkoa den urte bati ekingo dio, zehaztu gabeko elektrifikazioaren promesarekin. Alemaniako taldeak oraindik ez die bere lantegiei epe ertainera auto elektrikoak egiteko beharrezko inbertsioak esleitu.\n← Hoteles Pamplona elkarteak sektorea oso egoera larrian dagoela dio\nEspainiako Gobernuak botere handiagoa eman dio CNMVri →\nEuropako laguntzak kobratzen jarraituko dute nekazari ez-profesionalak\n2021-07-14 2021-07-14 Libe García Kandina


Iñigo Errejon | Podemoseko kidea, enplegu eta soldataz gabetuta\nHalaber, diziplina-espedientea ireki dio. Unibertsitateak ikerketa bat zabaldu zuen Podemoseko kideak bere lan betebeharrak bete zituen eta bateraezintasunik dagoen argitzeko.\nIñigo Errejon Podemoseko Politika idazkaria. Argazkia: EFE\nMalagako Unibertsitateak enplegua eta soldata eten dio Iñigo Errejon Podemos alderdiko kideari, zeina, unibertsitatean ikerlari gisa kontratatuta zegoen. Halaber, diziplina-espedientea ere ireki die berari eta Alberto Montero proiektuaren burua eta Podemoseko Politika batzordeko kide denari.\nUnibertsitateak espediente informatiboa zabaldu zuen Iñigo Errejonen ikerlari kontratua aztertzeko, zehatz-mehatz esanda, bere lan betebeharrak bete dituen eta bateraezintasunik dagoen argitzeko. Hala, gaur iragarritako neurri horiek ikerketa horren emaitza dira.\nAdelaida de la Calle Malagako Unibertsitateak sinatutako ebazpenaren arabera, Errejon behin behinean enplegu eta soldataz gabetu egin dute, eta diziplina espediente bat zabaldu die Errejoni eta proiektuaren zuzendaria zen Alberto Monterori.\nBehin diziplina-prozedura abian jarrita eta, Iñigo Errejonen zein Alberto Monteroren azalpenak entzun ostean, eta salatutako gertaerak frogatzen badira dagozkion neurriak hartuko dituela iragarri du Malagako Unibertsitateak.\nErrejonek orain 10 egun ditu enplegua eta soldataz gabetzeko hartutako erabakiaren kontra helegitea aurkezteko eta diziplina-espedientearen kasuan, berriz, Errejonek zein Monterok hilabeteko epea dute errektorearen aurrean helegitea aurkezteko edo epaitegietara jotzeko.\nMalagako Unibertsitateak Iñigo Errejon ikerlari gisa kontratatu zuen "Etxebizitza Andaluzian: diagnosia, analisia eta etxebizitzaren desmerkantilizazioa lortzeko proposamenak" proiektua gauzatzeko, hain zuzen ere, Andaluziako Gobernuak finantzatu duena. Astean 40 orduko lanaldia zuen eta 1.825 euroko soldata gordina.


Muskizko Udala - Bizikletaren Eguneko lehenengo edizioa ospatuko du Muskizek, elkartasunezko helburu batekin\nBizikletaren Eguneko lehenengo edizioa ospatuko du Muskizek, elkartasunezko helburu batekin\nKirola | Elkartasuna\nMendiz Mendi Taldearekin elkarlanean, Bizikleta Egunaren lehen edizioa bultzatu du udalerrian Muskizko Udalak, elkartasunez betetako helburu bati begira. Larunbat honetan, azaroaren 10ean, goizeko 10:30ean, bizikleta txango bat egingo da herriko ibai pasealekutik, eta parte hartzaileek elkartasunez gainezka dagoen jomuga baterantz abiatuko dira, “Kilogramo 1 pedaletan” lelopean.\nIrteera goizeko 10:30ean izango da, San Juan plazatik; handik El Pobaleko burdinolara abiatuko da; itzulera, berriz, ibai pasealekutik egingo da, La Arena hondartzaraino; eta handik berriro plazara. Martxan parte hartzeko baldintza bakarra da izena ematerakoan kilogramo 1 janari ez galkor uztea Antzeko Elkartea Elikagaien Banaketa izeneko elkarterako. Izena eman nahi duten horiek 10:15ak arte Udaletxean ipiniko den standera hurbildu beharko dute.\nElkartasunez betetako erronka honetako parte hartzaileak zozketa batean sartuko dira, zehazki, Mendiz Mendi taldearen 4 ekipazio zozkatuko dira, 6 eta 14 urte arteko haurrentzat, eta kasko batzuk. Zozketa, gutxi gorabehera, 13:00etan egingo da. Horretaz gain, goizean bizikleten zirkuitu bat ere jarriko da, txikienek euren abilezia erakusteko, eta bizikleta elektrikoen stand bat, interesa duten horiek probatu eta euren funtzionamendua ikusteko.\nEra berean, azaroaren 10ean bertan, goizeko jardueraren ostean, Dantza Aktiboko Elkartasunezko Masterclass bat ipiniko da, Venezuelatik etorritako familien alde, udaletxearekin eta udalerriko saltokiekin elkarlanean. Udal pilotalekuan, 17:00etatik aurrera, Cathyk (Muskizko irakasleak) eta Beak (Igorreko eta Dimako irakasleak) masterclass bat eskainiko dute, haurrentzako elikagai eta jostailuak biltzeko, Bizkaiko komunitate venezuelarrarentzat. Ekitaldi honetara etorri ezin eta produkturen bat eskaini nahi duten horiek Meatzari plazan dagoen Gaztegunera hurbil daitezke. Dantzaz gain, Muskizko Taekwondo Clubeko erakustaldi batez ere gozatu ahalko dute bertaratzen diren guztiak.\nBizikletaren Eguneko kartela (PDF 131KB)\nMasterclass Solidariarioaren kartela (PDF 133KB)


Atzegiko boluntarioen txanda da Ehunmiletan - Goierriko Hitza : Goierriko Hitza\nAtzegiko boluntarioen txanda da Ehunmiletan\nBoluntario lanak egiteko euren txanda dela erreibindikatuz datoz aurten Atzegiko kideak. Ez da zeregin horretan jardungo duten lehen aldia. Ehunmiletako partaideek aurreko urteetatik ezagutzen dituzte.\nAurten ere gogotsu datoz Atzegiko kideak Ehunmilak probetan laguntzera. Elkartearen azken sentsibilizazio kanpainak kaleratutako mezuarekin bat eginez, gainera. Gure txanda da esanez, urteetan gizarteak eman diena gizarteari itzultzeko prest daudela erakutsi nahi dute boluntario lanak eginez!\nBeasainen, eta Ehunmilak probetan zehazki, ezagunak dira Atzegiko boluntarioak, aurten seigarren aldia izango delako lanean jardungo dutena. Aparkalekuetan autoen joan-etorria gidatzen, edo Pergola inguruan (Gernika pasealekuan) korrikalariei informazio orriak, poltsak, edalontziak, Goierriko Hitza-k kaleratutako ale berezia eta bestelako materiala banatzen, ezinbesteko laguntzaile bihurtu dira.\nAtzegiren boluntario taldea handitzen joan da urtetik urtera, eta aurten «40 bat lagun prestatu dira, adimen urritasuna dutenak batzuk, familiakoak eta lagunak beste batzuk», Susana Velasco Atzegiko Familien laguntza zerbitzuko teknikariak adierazi duenez. Beasaingo Txolarten, boluntario lan horri buruz hitz egiteko bilkuratxoa egin dute, eta Susanarekin batera, bertan elkartu dira Marian Samaniego, Goretti Etxeberria, Hodei Barandiaran, Ana Telleria, Iñaki Rubio, Itziar Garcia, Igor Gerique, Cristina Aramendi, Igone Kortaberria eta Ana Fernandez; guztiak boluntarioak dira.\nEhunmilak probek irauten duten hiru egunetan eta aurreko ostegunean (uztailaren 10etik 14ra) egingo dute lan Atzegiko boluntarioek aurten ere, taldetan eta txandatan banatuta. Pergoletako pilotalekua eta Mataderoko aparkalekua (Gipuzkoa plaza) egokitu zazkie berriz ere.\nBeste ia 1.600 boluntarioak bezala, boluntario direla adierazten duen elastikoa jantzita egongo dira; «oraindik ez dakigu zein koloretakoa izango den» zioen irrikitan Cristinak, antolakuntzakoek kamisetak aurkeztu baino lehen –urdinak dira, mauka horidunak–.\nHarrotasunez janzten dituzte boluntarioen kamisetak. Denak berdin janzteak, gainerako boluntarioak bezala, «talde bateko kide sentiarazten ditu, eta hori oso garrantzitsua da beraientzat» dio Goierriko Atzegiko kide den Goretti Etxeberriak.\nHodei Barandiaranek, Goretiren semeak, ezin izango du kamiseta jantzi, oraindik 14 urte dituelako eta ezin delako boluntario izan. Hala ere, lagundu egingo du, eta amaren ondoan egongo da ahal duen guztietan.\nCristinak (46 urte), aldiz, lan egingo du. Ostegunean hasiko da, aparkalekuan, eta ostiralean frontoian egongo da, «poltsak, edalontziak eta mapak banatzen». Igor (27 urte) ere frontoian egongo da, ostiralean; «Nik poltsak banatzen ditut, korrikalariek arropa gordetzeko. 3-4 urte dira lan egiten dudala». Iazko ekaitza ez du ahazteko idiazabaldar honek. Iñaki (52 urte) ere frontoian egongo da, «edalontziak banatzen», eta Igonek (40 urte) «aparkatzen lagunduko diet kotxeei, baina Pergolan ere egongo naiz, informazio orriak eta Goierriko Hitza banatzen, baita motxilan eramateko edalontziak ere». Anak (23 urte) azkenik, aparkalekuan egingo du lan larunbatean: «Hutsik dauden lekuak begiratzen ditugu, zenbat dauden kontatu, eta P pegatina daukatenei pasatzen utzi, bestela beste leku batera bidaltzen ditugu. Lan erraza da, jendeak errespetatzen du guk esaten dieguna eta nik oso gustura egiten dut lan hori».\nAtzegikoek emandako trafiko argibideak errespetatzen dituztela dio Anak, eta hala da, «jendeak begirunez tratatzen ditu, geroz eta gehiago», Gorettiren arabera. Ehunmiletan lan egin zuten lehenengo urtetik hona gauzak aldatu egin direla eransten du, «jendeak geroz eta hobeto hartzen ditu, baloratu egiten dute egiten duten lana, eta askok beraiengana jotzen dute informazio eske, gainerako boluntarioengana bezala. Hain zuzen, horixe da nahi duguna, denak berdin tratatuak izatea. Alde horretatik, Ehunmilak, inklusiorako oso ona».


OSANE Consulting | Enpresa\nZure enpresako segurtasun-taldea\nHainbat diziplinatako profesionalen taldea gara, eta esperientzia zabala eta egiaztatua dugu negozio-aholkulari gisa segurtasunaren alorrean, hura baita gure interes nagusia.\nOsane Consulting etxearen bazkide sortzailea eta zuzendaria, eta Airestudio Geoinformation Technologies konpainiaren zuzendari nagusia. Ingeniaria eta Segurtasun Pribatuko zuzendaria. Hogei urtetik gorako esperientzia dauka hainbat sektoretako enpresak sortzen, kudeatzen eta zuzentzen. Erakundeen eta pertsonen arteko lankidetza sustatzen espezializatua. Foro teknologikoetako partaide ohikoa. Irakaslea eta sustatzailea, Segurtasun Pribatuko zuzendari gisa gaitzeko ikastaroetan. Bezeroarengana zuzendutako negozio-garapena, soluzio eta prozedura.\nOsane Consulting etxearen bazkide sortzailea eta Zibersegurtasuneko zuzendaria. ZeroLynx konpainiaren zuzendari nagusia. Aurretik, beste hainbat ardura-kargu izan ditu: zibersegurtasun-laborategiko arduraduna KPMG España konpainian, Zink Security etxeko zuzendari nagusia –gaur egun KPMGren barruan–, edota Everis enpresako Hacking Zentroko arduraduna. Hamar urtetik gorako esperientzia dauka zibersegurtasunean, eta ohiko txostengilea da hainbat foro eta kongresutan (RootedCon, No cON Name edota QurtubaCon, besteak beste). X1RedMasSegura jardunaldien antolatzaile-kidea da, eta Flu-Project.com atariaren sortzaile-kidea ere bai.\nOsane Consulting etxearen bazkide sortzailea eta Zibersegurtasuneko zuzendaria. Era berean, ZeroLynx konpainiaren Eragiketen zuzendaria. Zortzi urteko esperientzia du IT segurtasunaren munduan lanean. Aurretik, segurtasun-ikuskaritzan eta -aholkularitzan jardun du enpresa handietan, dela maila nazionalean, dela nazioartean. Informazio-sistemen segurtasuneko espezialista gisa, ISACA etxearen CISM eta CSX agiriak ditu, baita EC-Council konpainiaren CEH ere. Komunikazio-, kudeaketa- eta lidergo-gaitasun handikoa, interes berezia du zaintza proaktiboaren tekniketan. Esperientzia kontrastatua du trebatzaile eta txostengile gisa.\nOsane Consulting etxearen bazkide sortzailea eta Segurtasun Korporatiboko zuzendaria. Halaber, ZeroLynx konpainiaren Segurtasuneko zuzendaria. Aurretik, 25 urtez aritua Ertzaintzan, hainbat erantzukizun-gradurekin: Segurtasun Instituzionaleko Buruzagitza (Berrozi), Informazio eta Analisi Unitatea, Esku-hartze Talde Berezia (Berrozi), Pertsonak Babesteko Unitatea (Berrozi). 12 urtez ondare- eta korporazio-segurtasuneko aholkulari eta laguntzaile gisa, hainbat enpresari eta zuzendarirentzat, enpresa publikoetan zein pribatuetan. Irakaslea eta sustatzailea, Segurtasun Pribatuko zuzendari gisa gaitzeko unibertsitate-ikastaroetan. Ikastaroak eta konferentziak atzerriko Inteligentziako Polizia Unitateetan. Nazioarteko negozio-garapenak: Ekuador, Peru, Maroko, Mauritania, Ekuatore Ginea.\nOsane Consulting etxearen bazkide sortzailea eta Eraldaketako agente burua, baita Datuen agentea ere, Sodexo Servicios de Beneficios e Incentivos konpainian. Esperientzia zabala du bankako, txikizkako, telekomunikazio-enpresetako eta zerbitzuetako sektoreko handiei eraldaketa digitalean laguntzen, eta hainbat kudeaketa- eta lidergo-postu bete ditu, beti bikaintasunaren bila bezeroaren esperientzian eta data-driven kulturan. Horri esker, erakundeen eraldaketa-prozesuak holistikoki ulertzeko eta jorratzeko aukera du, arretagunea beti haien beharrizan errealetan ipinita. Era berean, ohiko txostengilea da gai horietako dibulgazio-jardunaldietan.\nOndare- eta korporazio-segurtasuna indartzen dugu, gure bezeroen neurrira eta 360 graduko ikuspegiarekin:\nZibersegurtasuna, ziberadimena, asmo gaiztoko arriskuak, halabeharrezko arriskuak, adimena, ikerketa, industria-kontraespioitza, informazio-ihesak, due diligence, soft landing industriala –hainbat herrialdetan– eta prestakuntza.\nAhulguneak, sinergia potentzialak edota hobekuntza-puntuak eta -aukerak identifikatzen ditugu, baita jardunbide egokiak ere, ondare- eta korporazio-prozesuen garapen egokirako. Konfiantza eta emaitzak, hasiera-hasieratik.\nErakundeen eraldaketa digitalean inplikatuta gaude: gure bezeroei laguntzen diegu euren segurtasun-kudeaketa optimizatzen paradigma berri honetan, eta prozedura egokiak sortzen ditugu, erakundearen barruan zein kanpoan diren arriskuak minimizatzeko.\nCompartimos un gran compromiso con el entorno, las personas y el medio ambiente\nGure inguruarekin, pertsonekin eta ingurumenarekin dugun konpromisoa partekatzen dugu, eta lankidetza aktiboan jarduten dugu beste erakunde eta pertsona batzuekin, garapena eta segurtasuna sustatzeko xedez. Konpromiso horretatik abiatuta parte hartzen dugu Argibe egitasmoan, bakarrik bizi diren pertsona nagusiei laguntzeko, baita segurtasunaren eta garapenaren alorreko dibulgazioan eta prestakuntzan ere.\nKonfiantza eta emaitzak, hasiera-hasieratik